Kultura komunikacije u osiguravajucem društvu - Seminarski Diplomski Radovi\nDatum i vreme: 19-10-2019, 06:28 PM Dobro došli, Gost! (Prijava — Registracija)\nGotovi Seminarski Diplomski Maturalni Master ili Magistarski / Obrazovanje / Društvene nauke / Upravljanje znanjem / Kultura komunikacije u osiguravajucem društvu\nKultura komunikacije u osiguravajucem društvu\nMnogo se toga promenilo u načinu komunikacije među ljudima uopšte, zahvaljujući velikim naučnim i tehnološkim dostignućima u poslednjim decenijama. Smanjila se udaljenost među kontinentima, državama, narodima, sve bržim prevoznim sredstvima sa jedne strane, ali i novim audio-vizualnim mogućnostima kontakta sa druge strane. Prema broju putnika na sva odredišta sveta, prema broju i mogućoj brzini prevoznih sredstava, prema proizvodnji telefonskih uređaja i računara može se zaključiti kako ljudi sve više upoznaju svet i međusobno komuniciraju.\nIpak, u svakodnevnom životu, među ljudima koji žive u zajednicama - stambenim, poslovnim, porodičnim - sve je više poteškoća u međusobnom komuniciranju. Ljudi se sve više otuđuju, zatvaraju u svoj svet, slabo ili nikako ne komuniciraju sa najbližim susedima, sve teže nalaze društvo ili prijatelje.\nMože se reći da je došlo do promene kulture komunikacije, koja je svojstvena svakoj društvenoj sredini i koja je sastavni deo opšte kulture u toj sredini. Ako se kultura definiše kao skup tradicionih uslovljenih društvenih normi koje se odnose na sva područja života nekog društva, onda je komunikacija jedan od temeljnih načina izražavanja kulture. Kultura komunikacije je dakle odraz opšte kulture određenog društva.\nKulturne navike stiču se odgojem, u prvom redu porodičnim, ali i školskim, a značajnu ulogu igra šira društvena okolina. U današnje vreme sredstva javne komunikacije izrazito utiču na oblikovanje kulture uopšte, a posebno na kulturu komunikacije.\nPod kulturom u užem smislu reči smatra se u prvom redu susretljivost, ljubaznost, uzajamno pomaganje - rečju, pristojnost u međuljudskim odnosima, što se može nazvati i bonton. O tome bi se moglo govoriti opširnije, ali je ovo samo uvod u temu o kulturi komunikacije u osiguravajućem društvu ....\n2\tKULTURA KOMUNIKACIJE U POSLOVNOM SVETU\t5\n2.1\tModeli govornog komuniciranja\t6\n3\tKULTURA KOMUNIKACIJE U OSIGURAVAJUĆEM DRUŠTVU\t7\n3.1\tMeđusobna komunikacija zaposlenog osoblja\t11\n3.1.1\tDinamički faktori interpersonalnog komuniciranja\t11\n3.1.2\tStatički faktori interpersonalnog komuniciranja\t12\n3.1.3\tOblici interpersonalnog komuniciranja\t12\n3.2\tPotreba dobrog informisanja klijenata\t13\n3.3\tSredstva javne komunikacije\t13\n4\tZAKLJUČAK\t15\n5\tLITERATURA\t16\n20-07-2010 11:07 PM


Islanđani ostali i bez Smarasona – Balkan-Handball.com\nHome / SP 2021 / Islanđani ostali i bez Smarasona\nVelike problema u organizaciji napada mogli bi imati Islanđani u nastavku Svetskog prvenstva u Egiptu. Pred start takmičenja ostali su bez Arona Palmarsona, a nakon drugog kola i bez Janusa Smarasona, koji zbog povrede ramena neće moći da nastavi turnir.\nSmarasona ovaj problem muči još od jeseni, ali je Islanđanin rešio da rizikuje i pokuša da pomogne svom nacionalnom timu. Ipak, 25-godišnji srednji bek Gepingena je time samo pogoršao situaciju sa povredom, pa je morao da se vrati u Nemačku, kako bi se što pre oporavio za nastavak sezone.\nIslanđani su u prvom kolu poraženi od Portugala 25:23, a u drugom su deklasirali Alžir 39:24. U poslednjoj rundi prve faze nadmetanja igraće protiv selekcije Maroka.\nEgipat 2021IslandJanus Smarason\n← Prethodni članak Katar u neizvesnom finišu slomio Japance i plasirao se u drugi krug\nNaredni članak → Prva pobeda Hrvatske: Solidno drugo poluvreme dovoljno za bodove protiv Angole


Nacrt zakona o javnom informisanju do kraja godine u Vladi | NDNV\nNacrt zakona o javnom informisanju do kraja godine u Vladi\nNacrt zakona o javnom informisanju trebalo bi do kraja godine da iz Ministarstva kulture bude upućen Vladi Srbije, a nacrti zakona o elektronskim medijima i javnim servisima u prvom tromesečju 2014. godine, najavio je danas pomoćnik ministra kulture i informisanja Saša Mirković.\nNa sednici Odbora za kulturu i informisanje Skupštine Srbije, Mirković je kazao da je na polovini rad na zakonu o elektronskim medijima i da se analiziraju prispeli komentari i predlozi izneti tokom javne rasprave.\nMirković je naveo da je bilo više od 140 učesnika na javnim raspravama i da radna grupa za izradu ta dva zakona zaseda četiri puta nedeljno.\nPrema njegovim rečima, radna grupa treba da završi za sedam do osam radnih dana analizu nacrta zakona o javnim servisima, a rok za komentare nakon toga je 21 dan.\nMirković je dodao da su predlozi za oba zakona nakon javne rasprave pristigli na 400 strana.


Etiopska posada srušenog aviona sledila uputstva Boinga?\nIzvor: B92, 04.Apr.2019, 17:57\nAdis Abeba -- Piloti srušenog aviona Etiopijan erlajnsa sledili su sve predložene procedure za hitne situacije proizvođača aviona Boinga.\nOva saznanja proizilaze iz preliminarnog izveštaja koji je objavila etiopska vlada.\nAvion tipa Boing 737 Maks osam srušio se 10. marta samo šest minuta posle poletanja iz Adis Abebe kada je poginulo svih 157 ljudi. Zbog te nesreće koja je bila vrlo slična nesreći istog tipa aviona u oktobru prizemljeni su avioni tipa 737 Maks >> Pročitaj celu vest na sajtu B92 << širom sveta.\nIzvor: Beta, 04.Apr.2019\nPiloti srušenog aviona Etiopijan erlajnsa sledili su sve predložene procedure za hitne situacije proizvodjača aviona Boinga, proizilazi iz preliminarnog izveštaja koji je danas objavila etiopska vlada.Avion tipa Boing 737 Maks osam srušio se 10. marta samo šest minuta posle poletanja iz Adis Abebe...


"Tesla" preleteo Atlantik - Dijaspora na vezi - Dijaspora na vezi\nDijaspora na vezi > Ekonomija > „Tesla“ preleteo Atlantik\nUz filmove, muziku, razgovor i odmor putnici na prvom direktnom letu iz Beograda za Njujork avionom Er Srbije preleteli su Atlantik i trenutno se, a to znači oko 4.30, nalaze nad teritorijom Kanade, javlja izveštač Tanjuga, direktno iz aviona „Nikola Tesla“, koji je poleteo jutros oko 8.00 sati.\nTanjugov reporter javio je ovu vest uz pomoć WiFly usluge koju pruža Er Srbija, interneta koji je dostupan putnicima tokom celog leta.\nLetelica Erbas A330 na njurorški aerodrom JFK, trebalo bi da sleti oko 11.30 po lokalnom vremenu, odnosno oko 17.30 po srpskom, a kako je planirano, avionu će biti priređen doček uz vodene topove.\nMeđu putnicima na ovom letu nalaze se i naš proslavljeni fudbaler Dejan Stanković, glumica Nataša Tapusković, operska pevačica Jadranka Jovanović, bivši poslanik Zoran Babić, stric najboljeg svetskog tenisera Novaka Đokovića, Goran Đoković…\nStanković je u izjavi novinarima koji prate let, rekao da da mu je čast što leti za Njujork prvim direktnim letom, dodajući da je će uspostavljanje nove linije mnogo značiti.\n„Ponosan sam što mogu da budem na ovom letu, avionom Nikola Tesla, koji će sigurno otvoriti jednu veliku priču između Srbije i Amerike“, rekao je Stanković i dodao da je veoma važno da se posle 24 godine uspostavlja direktna linija.\n„Kada krenete iz Beorgada, pa preko Frankfurta, to se oduži, sada imamo let od kuće i ja sam mnogo ponosan na to“, rekao je Stanković.\nNjegove utiske deli i Goran Đoković navodeći da je „fenomenalan osećaj“ ići direktno za Njujork.\n„Planiramo već i za US Open i već uživamo u budućem doživljaju da idemo direktno za SAD“, rekao je Doković i dodao da postoji mnogo veće interesovanje za Srbiju, što će, kaže, mnogo značitti za privredu zemlje.\nTagovi : letovi,Njujork,Tesla


Industrijalizacija kao zamajac privrednog razvoja Srbije - Nova znanja neophodna za konkurentniju privredu - Edukaplus\nIndustrijalizacija kao zamajac privrednog razvoja Srbije – Nova znanja neophodna za konkurentniju privredu\nSrbija ima svoju industrijsku politiku koja je pravljena pre početka globalne ekonomske krize, pa je u tom segmentu treba doraditi i unaprediti oslanjajući se na nova dostignuća iz sfere četvrte industrijske revolucije. Napredak industrije je preduslov za sveukupan ekonomski razvoj Srbije – istakao je Radivoje Mitrović, dekan Mašinskog fakulteta u Beogradu, na otvaranju konferencije „SAD – EU – Japan – Srbija – tehnološki samit“, koja je na ovom fakultetu u utorak, 31. maja, okupila oko 200 domaćih i stranih eksperata i naučnih radnika.\nDušan Purić, pomoćnik ministra privrede istakao je da Srbija mora da se izbori za savremenu industriju i uhvati korak sa svetom.\n– Preduzeli smo niz koraka i strukturnih reformi, i u 2015. smo imali rast industrijske proizvodnje od 8,5%, a u prvom kvartalu ove godine 10,2% – naglasio je Purić.\nPrema njegovim rečima, samo uz primenu novih znanja u okviru nove tehnološke revolucije može da se poboljša konkurentnost privrede.\n– Da bi se povećala efikasnost, privukle investicije i otvorila nova radna mesta potrebna je primena moderne tehnologije zasnovane na inovacijama. Do reindustrijalizacije može doći stvaranjem dobrog poslovnog okruženja, razvojem preduzetništva, zbog čega je 2016. proglašena „Godinom preduzetništva“, te je izdvojeno 16 milijardi dinara pomoći u okviru 33 programa – rekao je Purić.\nPredsednik Privredne komore Beograda, Milivoje Miletić, ukazao je da Grad Beograd, sa resursima koje ima, treba da bude sredina koja će započeti reindustrijalizaciju kako bi se potom proces proširio po čitavoj Srbji.\n– Zarad tog cilja važna je saradnja celokupne poslovne zajednice. Fokus za naredni period je razvoj proizvodnog preduzetništva, jer je struktura našeg BDP-a poremećena u odnosu na period u kome je bila mnogo veća zaposlenost, a razvoj industrije generiše potrebu za zapošljavanje stručnih kadrova – smatra Miletić.\nPomoćnik gradonačelnika Beograda, Borko Milosavljević, rekao je da je cilj Grada da unapredi privredni ambijent i pokrene privredu, i da su veliki razvojni infrastrukturni projekti ti koji treba da povuku prateće industrijske grane.\nProfesor Univerziteta u Sinsinatiju, Džej Li, je savetovao Srbiju da radi na razvoju tehnološkog parka, koji može da „napravi klaster tehnologija“, što je dalo dobre rezultate u SAD. Domaćin konferencije je Mašinski fakultet u Beogradu u saradnji sa Privrednom komorom Beograda i nemačkom organizacijom GIZ, a pod pokroviteljstvom Ministarstva privrede. Završni dokument konferencije biće predložen kao osnova za „Novu politiku i strategiju Vlade Srbije u oblasti industrijskog razvoja“.


Vesti, 16.11.2010, 00:08 AM\nIstraživači su na tragu novih dokaza da je kompjuterski crv Stuxnet napravljen sa namerom da se sabotiraju pokušaji Irana da uranijum iskoriste za proizvodnju atomske bombe.\nKompanija Symantec ne tvrdi da je kompjuterski crv Stuxnet državni projekat čija je meta bio kontroverzni iranski program obogaćivanja uranijuma. Iz kompanije kažu da ukoliko neko ima drugo razumno objašnjenje činjenica koje su rezultat najnovijih analiza ovog malicioznog programa, oni su prvi koji bi želeli da ga čuju.\nPrema blog postu Erika Čena, jednog od tri istraživača kompanije Symantec koji su se bavili misterijom koja obavija Stuxnet, crv napada industrijske sisteme koji kontrolišu električne motore velikih brzina, kao što su oni koji pokreću gasne centrifuge, što je jedan od načina na koji se uranijum obogaćuje i prevodi u fizioni materijal.\nU blog postu od 12. novembra Erik Čen je objavio nova otkrića dodajući da u kompaniji najzad shvataju ne samo za koju je vrstu industrijskih postrojenja Stuxnet bio napisan, već i kako je bio programiran za manipulaciju njima.\nStručnjaci smatraju da je Stuxnet najsofisticiraniji maliciozni program koji se ikada pojavio. On napada kontrolne sisteme SCADA, zadužene za kontrolu i prikupljanje podataka, koji rukovode različitim industrijskim postrojenjima počev od elektrana, preko postrojenja za preradu nafte pa sve do sistema vojne industrije.\nIstraživači su najpre verovali da je, kao projekat tima programera koji je sponzorisala neka od zainteresovanih država, Stuxnet bio napravljen da bi se nanela šteta iranskom nuklearnom programu.\nU septembru su iranski zvaničnici potvrdili da je Stuxnet zarazio više od 30000 računara u toj zemlji, ali su demantovali da je crv prouzrokovao bilo kakvu značajniju štetu SCADA sistemima u nuklearnom postrojenju Bushehr.\nMeđutim, najnovija analiza kompanije Symantec pokazuje da reaktor uopšte i nije bio meta napada, već da je Stuxnet bio pokušaj da se stane na put obogaćivanju uranijuma u Iranu.\nStuxnet traga za takozvanim konverterima frekvencije koji su povezani sa SCADA sistemom. Ovakvi konvertori uzimaju struju iz električne mreže i povećavaju njenu frekvenciju, obično na 600 Hz ili više. To je ubrzavalo motorne pogone gasne centrifuge (brzina motora naizmenične struje je proporcionalna frekvenciji struje kojom se motor snabdeva).\nMeđutim, Stuxnet je upravo remetio izlaznu frekvenciju, tako što je frekvenciju konvertera koja se kretala u rasponu od 807 Hz do 1210 Hz resetovao na 1410 Hz, a potom, nakon 27 dana, spuštao frekvenciju na samo 2 Hz i kasnije podizao na 1064 Hz. A potom je ponavljao ceo ovaj postupak.\nRemećenje brzine motora sabotira normalan rad industrijskih kontrolnih procesa. I ne samo to - sabotaža motora centrifuge može da rezultira mnogo težim posledicama. Centrifuga je veoma osetljiv uređaj, te je za njegov normalan rad prava frekvencija od izuzetne važnosti. Kada se pojavi problem u kontoli frekvencije može doći do katastrofe i uništenja uređaja.\nIz kompanije Symantec ne tvrde da su iranski procesi obogaćivanja uranijuma bili meta Stuxnet-a, bar ne tvrde to na tako otvoren način, ali njihova analiza ne ostavlja mnogo drugih mogućnosti.\nKonvertere frekvencije koji su se našli na meti Stuxnet-a proizvode samo finski Vacon i iranski Fararo Paya. Pored toga, Iran je zemlja koja je najteže pogođena prvim talasom infekcija Stuxnet-om.\nVisoka frekvencija napadnutih konvertera takođe ukazuje na primenu u gasnim centrifugama. Američko regulatorno telo za nuklearnu energiju ograničilo je izvoz konvertera sa izlaznim frekvencijama većim od 600 Hz zbog mogućnosti da rade sa gasnim centrifugama.


home - Duo Bacco\nPravi tim ljudi\nuz znanje, iskustvo,\nProjektovanje je naše drugo ime i izazov koji uvek rado prihvatamo. U saradnji sa našim partnerima, u stanju smo da pružimo usluge projektovanja svih vrsta.\nKao ozbiljna firma sa iskusnim stručnjacima, posedujemo većinu licenci za projektovanje objekata čiju građevinsku dozvolu izdaje nadležno Ministartsvo. Kako kompanija Duo Bacco teži širenju vidika, pomeranju granica stvaranja, kao i saradnji sa što većim brojem klijenata, naši inženjeri i saradnici poseduju odgovarajuće licence za projektovanje i u zemljama regiona.\nSposobnost da ideju pre svega pretvorimo u dobar plan, a zatim taj plan kompletno sprovedemo u delo, postala je naš zaštitni znak.\nKvalitet saradnje sa investitorima učinio nas je poželjnom kompanijom u polju inženjeringa. S obzirom da nam je jedan od najvećih prioriteta konstantna posvećenost klijentu, sa nama ćete dobti kompletna inženjering rešenja, uz projektovanu dokumentaciju.\nU zavisnosti od zahteva, investitoru možemo ponuditi i opremu eminentnih svetskih proizvođača, kao i specijalno pravljenu opremu po njegovom zahtevu i nameni.\nKako oduvek težimo da potencijale naše zemlje na pravi način predstavimo ljudima koji svoj posao vide u Srbiji, stekli smo značajno poverenje kod sve većeg broja inostranih partnera. Klijentima koji dolaze na srpsko tržište izvodimo kompletnu uslugu konsaltinga u pogledu zakonske regulative, propisa, normative, tehničko tehnoloških rešenja i svih drugih stručnih saveta kojima pomažemo investitorima u sagledavanju i rešavanju investicione problematike.\nUkoliko svoju i budućnost svoje kompanije vidite uz nas, (naš) tim stručnjaka će vam pomoći da tu budućnost i ostvarite, bilo da je u pitanju posao u Srbiji ili bilo gde u svetu. Dobar savet ne poznaje granice…


Centar za mlade „Input“ iz Zenice učestvovao na prvoj Svjetskoj robotičkoj olimpijadi\nCentar za mlade „Input“ iz Zenice učesnik je prve Svjetske robotičke olimpijade. Danas su, u sklopu kvalifikacija, u svojim prostorijama organizovali nastup tri tročlana tima uzrasta od 8 do 15 godina.\nCilj je da djeca pokažu svoju kreativnost i sposobnost u sklapanju Lego robota te njihovo programiranje za izvršavanje postavljenih zadataka. Cilj je da sastave robote predviđenih dimenzija, da ih programiraju i u takmičarskom dijelu na mapama sakupljaju bodove.\n“Mi smo prvi u Zenici i ZDK koji već puna dva mjeseca radimo obuku sa našom djecom i ovo je finalno takmičenje. Ko od 15 timova iz deset gradova bude najbolji, naredne će godine predstavljati BiH na svjetskom takmičenju kojem će domaćin biti Njemačka, ali što je još pod upitnikom zbog panedmije“, kazao nam je Adi Salčinović, predsjednik Centra za mlade „Input“ iz Zenice.


Anketa o koristima od primene standarda u Srbiji - Portal Kvalitet\nU saradnji sa Privrednom komorom Srbije i Sektorom za kvalitet i bezbednost proizvoda Ministarstva privrede, Institut za standardizaciju Srbije upravo sprovodi istraživanje o uticaju primene standarda na poslovanje domaćih kompanija i organizacija. Ovo istraživanje domaćeg tržišta realizuje se u okviru Češkog programa za razvoj saradnje pod nazivom „Podrška unapređenju i razvoju sektora infrastrukture kvaliteta Srbije”.\nPozivamo sve zainteresovane da učestvuju popunjavanjem anonimne ankete (link) i time pomognu u stvaranju stvarne slike o značaju i razumevanju standarda u našoj zemlji. U anketi ne postoje „tačniˮ ili „pogrešniˮ odgovori. Vaši odgovori biće korišćeni isključivo u statističke svrhe, a naknadno će biti kontaktirati samo oni učesnici koji na kraju ankete izjave da to žele.\nRezultati istraživanja i njihova analiza biće objavljeni u posebnoj publikaciji Instituta, koja će biti javno dostupna.\nVaše mišljenje nam je važno i zato će nam značiti ako odvojite malo vremena i odgovorite na naša pitanja. Zahvaljujemo svim učesnicima na doprinosu uspešnoj realizaciji ovog istraživanja.


Radnicima tanje koverte po novom prijedlogu Vlade FBiH - Akta.ba\n11.06.2018. 10:08 / Izvor: Nezavisne novine\nUkoliko Parlament FBiH usvoji nove prijedloge zakona federalne vlade o porezu na dohodak i doprinosima, to će biti štetno za radnike, ali i za poslodavce, slažu se i ekonomski stručnjaci, i parlamentarci i sindikalne vođe.\nObjašnjavaju da se novim prijedlogom oporezuju naknade, topli obrok, regres i prevoz radnika, ta da će to biti udar na džepove radnika jer će kući nositi manje novca nego što su do sada. Misle da su to samo kozmetičke izmjene i da će one ugroziti ionako težak položaj radnika, a spriječit će i nove investicije u FBiH.\nKrajem prošle sedmice Vlada je utvrdila Prijedlog zakona o porezu na dohodak i Prijedlog zakona o doprinosima kojim se ukida porez na plate do 700 KM, a uvodi porez od 10 posto na plate od 800 do 1.500 KM i 20 posto na plate preko 1.500 KM.\nMirsad Isaković, finansijski stručnjak i ekonomski analitičar, ističe da je obaveza vlasti u FBiH da donese nove zakone o porezu na dohodak i doprinose zbog toga što je stav Međunarodnog monetarnog fonda (MMF) da su izdvajanja od ličnih dohodaka u BiH veoma visoka. Dodaje da Vladin prijedlog neće riješiti probleme radnika i poslodavaca, a neće ni ispuniti obaveze prema MMF-u.\n"To su kozmetičke promjene. MMF preporučuje da izdvajanja od ličnog dohotka budu do 36 posto, mi smo obećali 42 posto, a i dalje izdvajamo više od 72 odsto", kaže Isaković.\nDževad Hadžić, član Predsjedništva Saveza samostalnih sindikata BiH za FBiH, kaže da je Glavni odbor sindikata dok je još ovaj prijedlog bio u nacrtu jasno rekao da ga ne prihvata takvog jer ne uvažava broj članova porodice radnika i ne nudi povlastice za radnike koji imaju dvoje, troje ili više djece.\n"Ovaj prijedlog apsolutno ne prepoznaje taj segment i dovodi do ogromnog povećanja poreza i za radnike koji imaju višečlane porodice. Što znači da Vlada direktno utiče na smanjenje nataliteta u FBiH", rekao je Hadžić. Ističe da je drugi aspekt zbog kojeg ne žele prihvatiti prijedlog što se direktno ukidaju naknade kao što su topli obrok, regres, prevoz, jer ih Vlada uvodi u sistem da oni moraju biti dio plate i automatski podliježe porezu.\n"Sindikat zbog svega toga ne podržava takav zakon i smatramo da Vlada na čelu s Fadilom Novalićem nastavlja i dalje donositi zakone koji ugrožavaju radnička prava", kazao je Hadžić.\nElvir Karajbić, šef Kluba poslanika SDP-a u Predstavničkom domu FBiH, ističe da ovaj prijedlog ide na štetu radnika, te da je povećana porezna osnovica kojom će se oporezivati i naknade, i topli obroci, i prevoz i regres.\n"Oporezivaće se sve ono što je do sada bilo neoporezivo. Ukoliko se oporezuju i topli obrok, regres i prevoz, faktički će se od radnika više uzimati nego što je to do sada bilo. Radnik će nositi manje kući svojoj porodici nego što je nosio postojećim zakonom. Kompletno opterećenje ovim prijedlogom Vlada prebacuje na radnika, a time nisu zadovoljni ni poslodavci, pošto svi znamo da je kod nas topli obrok bio neoporezivi dio plaće. U ovom slučaju oporezovano će biti i to po 10 posto. Radniku će biti oporezovan i prevoz, tako da bi Vlada bila korektna kada bi kazala koliko je proširena poreska osnovica sada kad se izuzev plaće oporezuje i drugo. Ovo se ne može nazvati reformom, nego antireformom Vlade", kazao je Karajbić, dodavši da SDP neće podržati ovaj prijedlog.\nIsmet Osmanović, šef Kluba poslanika SDA u Predstavničkom domu FBiH, smatra da postoji potreba da se riješi pitanje plata i toplog obroka jer postoji problem da se vrlo često radnicima isplaćuje najniža plata, a da im se kroz isplatu toplog obroka ili nekih drugih dodatnih prihoda koji nisu oporezovani isplaćuje dio plate.\n"To se mora riješiti, a da li će poslodavci smanjiti plaće ili neće - ne znamo. Ali, potrebno je riješiti to pitanje, da li kroz ovo rješenje koje je ponudila Vlada ili neko drugo, to ćemo vidjeti u Parlamentu", zaključio je Osmanović.\nPrijedlog Vlade za plate\nPorez se ukida do 700 KM\n10 odsto oporezuje se od 800 do 1.500 KM\n20 odsto iznosi porez na plate veće od 1.500 KM


U Srbiji ponovo aktuelna tema o skupom i neophodnom tehnološkom projektu: Korona i proširenje lige "sapleli" VAR | Novosti.RS\nU Srbiji ponovo aktuelna tema o skupom i neophodnom tehnološkom projektu: Korona i proširenje lige "sapleli" VAR\n14. 06. 2020. u 20:45\nDUGO najavljivan kao ambiciozan, skup, ali i neophodan projekat srpskog fudbala, VAR sistem će u domaćoj Superligi da sačeka neka malo bolja vremena.\nIsto kao i izgradnja novog nacionalnog fudbalskog stadiona, čiji je tender za idejno rešenje nedavno obustavljen zbog nedostatka finansijskih sredstava i nadolazeće ekonomske krize.\nOsmočlana Radna grupa za uvođenje sistema video-asistencije fudbalskim sudijama (VAR), koju je imenovao Izvršni odbor Fudbalskog saveza Srbije, ima obavezu da "pripremi teren" za uvođenje ove savremene tehnologije, po ugledu na mnogo razvijenije zemlje sveta. Međutim, ideja se ukopala u mestu, a "Novosti" nezvanično saznaju da su pandemija virusa korona i još neke druge stvari najviše kumovale ovakvom scenariju.\nPlaniran da krene najkasnije na proleće 2021. godine, dakle u drugoj polovini sledeće sezone, VAR sistem će najverovatnije sada da čeka, u najboljem slučaju, 2022. godinu.\nCeo projekat je trebalo da košta nešto manje od dva miliona evra, ali se pred Radnom grupom pojavio iznenada administrativni problem koji je serviran u vidu najavljenog proširenja Superlige sa 16 na 20 timova. To, praktično, znači da umesto dosadašnjih inspekcija i snimanja stanja na 16 stadiona širom Srbije, trebalo bi pogledati još najmanje četiri, ali se u ovom renutku ne zna koja bi to četiri stadiona mogla biti, jer je FSS najavio mogućnost da će klubovi na "tenderu" imati mogućnost da plate mesto za učešće u Superligi ili nižim ligama, samo u slučaju da neki klub, iz bilo kog razloga, odustane od takmičenja.\nDalje, višegodišnji nosilac TV prava, TV Arena morala bi da istovremeno proširi svoje kapacitete u sledećoj sezoni i da bude u mogućnosti da istovremeno može da prenosi deset mečeva Superlige, a da FSS na svakom od stadiona ima instaliranu, leserski i milimetarski postavljenu skupocenu opremu za video-tehnologiju.\n- Imamo sačuvana sredstva od sponzorstva Superlige sa kineskom kompanijom "Linglong". Predlog je da se ta sredstva sačuvaju na računu Zajednice Superlige i Prve lige Srbije i da ona praktično budu inicijalna pomoć onome što je već krenulo da se radi, a to je uvođenje VAR tehnologije u naš fudbal. Mislim da će VAR veoma brzo da zaživi u našoj Superligi - izjavio je prošle nedelje Dragomir Lazović, koji je na Slupštini Superlige dobio još jedan mandat da vodi dva najjača ranga domaćeg fudbala.\nTo "skoro", u aktuelnom trenutku znači prolongiranje uvođenja za najmanje šest meseci u odnosi na prvobitan plan (proleće 2021). Dakle, osim opravdanog razloga koji se zove virus korona, pred Radnom grupom za uvođenje VAR stoji problem sa proširenjem Lige. Međutim, pošto je nezvanično navedeno da će Superliga samo u sezoni 2020/2021. imati 20 timova, a da će se od sezone 2021/2022. sistem takmičenja ponovo menjati i da će se broj vratiti na 16, pa čak možda i manje klubova, ostaje dilema na koliko stadiona u Srbiji će biti instalirana oprema čija cena nije mala. U prevodu, VAR ćemo da čekamo još najmanje 12 ili 18 meseci u Superligi Srbije.\nKARADŽIĆ NA ČELU GRUPE\nOSMOČLANU Radnu grupu za sprovođenje VAR sistema u Superligi čine predsednik Milan Karadžić, inače prvi čovek Sudijske komisije, zatim Igor Radojčić, član Sudijske komisije, Nebojša Ivković, nekadašnji generalni sekretar iz FSS, i Kostadin Terzić, takođe iz FSS. U ime Zajednice Superlige u njoj su Nenad Popović, Milorad Nikolić iz Partizana, Milorad Ćorović iz Crvene zvezde i Miloš Mirković iz Voždovca.\nsrpski fudbal Linglong Superliga fudbal var tehnologija\nASANO POSTIGAO 18. GOL U SEZONI: "Tek sad razumem Srbe"\n17. 04. 2021. u 21:34\nĐORĐEVIĆ: Zvezda je trebalo da nam da tri, četiri gola, čestitam im titulu\nTIHIM HODOM KA ISTORIJI: Nikola Jokić daleko odmakao konkurentima u trci za nagradu MVP\nSKORO nečujnim koracima u poređenju sa medijskom bukom koju prave konkurenti, Nikola Jokić hoda ka večnosti. Šesnaest utakmica pre kraja regularnog dela NBA sezone, čini se da takmičenje za najkorisnijeg igrača lige (MVP) odavno nije bilo izvesnije.\n17. 04. 2021. u 21:24\nŠTA PROMAŠI CRNI MILANE: Vanserijski promašaj Pavkova, ipak zvezdašima je pao kamen sa srca (VIDEO)\nMILAN Pavkov večeras nije bio raspoložen za fudbal.\n17. 04. 2021. u 21:21


U intervjuu za italijanski list, Vaclavića, odnosno Fehera, opisao je kao naizgled običnog čoveka, koji je govorio više jezika, između ostalog srpski i kineski. Kako je sam rekao, "savršeno su se uklopili".\n- U ćeliji je radio i po 5.000 trbušnjaka svakog dana osim nedeljom, kada je išao u crkvu. Gledao je samo crtane filmove i dokumentarce, jer mu je otac to zabranjivao kada je bio mali - rekao je njegov cimer.\nKako je rekao novinarima, Vaclavić je novodno bio vojnik specijalnih snaga iz Sibira, koje su obučene za potrage za beguncima i za opasne misije u divljini. Kako je rekao, on mu je otkrio da je dezertirao, ali ne i zašto.\nSTRAH OD "IGORA SRBINA" U ITALIJI Ranjeni ubica nedeljama beži po šumama, a iza sebe ostavlja KRVAVE TRAGOVE\nU to koliko je opasan, njegov cimer nema nimalo sumnje.\n- Rekao je da nožem može da odere svakog čoveka, živog - podvukao je cimer.\nSedamnaesti dan potere\nHiljade ljudi, policajca, padobranaca i specijalaca već 17 dana je upotrazi za, kako opisuju Igora Vaclavića, jednim od najopasnijih kriminalaca.\nOn se tereti za dva ubistva i jedan pokušaj ubistva, nakon čega je nestao u italijanskim šumama. Koliko je spretan govori podatak koji su preneli lokalni mediji, da je policijskim psima tragačima trebalo 10 dana da nađu prve tragove. Od tada do danas, pronađeno je još nekoliko predmeta za koje se predpostavlja da su tragovi koji bi mogli da ih odvedu do Vaclavića, među kojima i krvava posteljina. Vaclavić je navodno ranjen pre desetak dana prilikom jednog pokušaja hapšenja, kada je ipak uspeo da pobegne, a krv koja je pronađena kasnije ukazuje policiji da "ruski Rambo" u bekstvu ima pomoć saučesnika.


16 dana aktivizma protiv nasilja nad ženama- 19 žena ove godine izgubilo život - RTV Santos\nPovodom početka kampanje “16 dana aktivizma protiv nasilja nad ženama” na trgu ispred Gradske kuće danas je postavljen špalir 19 narandžastih pari cipela kao simbol broja žena koje su u 2021. izgubile život od strane nekog člana porodice.\nNa kraju špalira postavljen je transparent na kome je pisalo “Ni jedna žena manje, ni jedna mrtva više“, što je slogan međunarodnog dana sećanja na žene žrtve porodičnog nasilja.\nNa svaku cipelu položen je narandžasti gerber, a cveće su položili gradonačelnik Zrenjanina Simo Salapura i zamenik Saša Santovac sa svojim saradnicima, načelnica Srednjovbanatskog upravnog okruga Snežana Vučurević, predsednik Skupštine grada Čedomir Janjić i njegov zamenik Oliver Mitrović, kao i predstavnice Centra za socijalni rad i Centra za pružanje socijalne zaštite “Most”, odbornice Skupštine grada i poslanice u pokrajinskoj i republičkoj Skupštini.\nDirektorka Centra za pružanje socijalne zaštite “Most” Nevena Montresor takođe je navela da je prema zvaničnoj statistici ove godine devetnaest žena izgubilo život u partnerskom nasilju, nasilnici su bivši i sadašnji partneri i deca tih žena.\nMontresor je podsetila da Centar “Most” u okviru svojih delatnosti ima Prihvalitilište za žene i decu žrtve nasilja i trgovinu ljudima, kao i Produženo stanovanje za žene i decu žrtve nasilja u porodici i žrtve trgovine ljudima.\n– Cilj ove akcije jeste da skrenemo pažnju jer, kada se nasilje prijavi, ili dođe do nasilja, onda institucije preuzimaju svoj deo posla, ali na ovaj način, preventivno, šaljemo poruku da je nulta tolerancija kada je u pitanju nasilje – kazala je ona.\nPrethodno,,Bubamarin san i livadski dan“ u Banatskom Karađorđevu\nSledećeInspekcija najavljuje pojačane kontrole tokom Crnog petka


Miletić: Lazar Jovanović je najznačajnija operska smotra\nTanjug 14. juna 2022. 09:59\nBEOGRAD – Gost nove epizode video serijala Tanjug Reflektor bio je operski reditelj Tadije Miletić koji je govorio o 19. Međunarodnom takmičenju solo pevača „Lazar Jovanović“ koje je održano od 9. do 12. juna u Kolarčevoj zadužbini u Beogradu.\nMiletić je istakao da je to „najveće i najznačajnije opersko takmičenje u našoj zemlji“.\n„Stvarno smo jako srehni što smo dočekali skoro 100 kandidata iz preko 13 zemalja, tako da smo ponovo ispunili očekivanja“, rekao je Miletić.\nPrema njegovim rečima, takmičenje je etapnog tipa, podeljeno je po kategorijama koje su kombinovano po uzrastu i u skladu sa godinama učenja.\n„Imamo mogućnost da ispratimo kandidate od 16. do 33. godine tako da možemo dočekati iste ljude tokom godina, kako napredauju iz faze u fazu, iz kategorie u kategoriju. to je jedna od specifičnosti takmičenja“, rekao je Miletić.\nPrema njegovim rečima, važno je napomenuti da je u pitanju takmičenje otvronog tipa, koje je najavljivano kao „Besplatni dani opere“.\n„Tako da smo prošle nedelje imali mogućnost da vidimo mnogo ljudi koji su stvarno dolazili u svakom trenutku. Možete doći koliko želite. Imali smo stalne pratioce koji već godinama dolaze“, istakao je Miletić.\nNapomenivši da je „isuviše duga lista“ učesnika takmičenja koji su kasniej ostvarili zapažene ikarijere, Miletić je izdvojio Dragoljuba Bajić koji je ovogodišnje takmičenje, čiji je bio prvi pobednik 2003. godine, a tu je i solista opere Narodnog pozorišta Sava Vemić koji je nastupio i u Metropoliten operi.\nUpitan kako vidi budućnost opere, Miletić je ocenio da „opera neminovno mora ići u korak sa današnjim dobom“.\n„Jako je bitno da u digitalizaciji i modernizaciji ne izgubimo sami sebe i bit iz koje je opera potekla, a to je elementarni način da neku priču ispričamo i da je kroz fantastičnu muzičku notu podignemo na viši i dublji nivo, koji će nas dotaći“, rekao je umetnik.\nMiletić je rekao da se nada da i takmičenje „Lazar Jovanović“ usmerava mlade generacija „ka nečemu što će biti njihova operska budućnost“.


Posjete /Denis Zvizdić ugostio Damijana Sedara, ambasadora Slovenije / Radio Sarajevo\nFoto: PS BiH/Denis Zvizdić i Damijan Sedar\n13. 01. 2022. u 13:30:00 Radiosarajevo.ba\nPredsjedavajući Predstavničkog doma Parlamentarne skupštine Bosne i Hercegovine dr. Denis Zvizdić primio je danas u nastupnu posjetu ambasadora Republike Slovenije u BiH Damijana Sedara.\nRazgovarali su o saradnji dvije države i istaknuli da su bilateralni odnosi dobri, te da postoje velike mogućnosti za njihovo dalje unapređenje, posebno u oblasti ekonomske saradnje.\nPredsjedavajući Zvizdić upoznao je ambasadora Sedara sa aktuelnom političkom situacijom u BiH. Istaknuo je da je politička situacija vrlo složena i da je već duži vremenski period prisutna jednostrana antiustavna blokada rada institucija BiH koja se negativno održava na integracijske i stabilizacijske procese, kao i na sve građane BiH.\nNaglasio je da je nužno deblokirati rad državnih institucija i buduće aktivnosti usmjeriti na stabiliziranje stanja, EU i NATO integracije i ekonomski razvoj kako bi svi građani živjeli i radili u miru.\nAmbasador Sedar rekao je da Slovenija poštuje suverenitet i teritorijalni integritet Bosne i Hercegovine.\nPosebno je naglasio podršku koju Slovenija pruža BiH na putu ka članstvu u Evropskoj uniji i NATO savezu. Predsjedavajući Zvizdić s tim u vezi rekao je da su to dva najvažnija vanjskopolitička cilja i da je to u interesu i BiH i Evropske unije.\n"Razgovarali su i o parlamentarnoj saradnji i složili su se da postoji prostor za njeno intenziviranje. Naglasili su da je u narednom periodu neophodno organizirati susrete parlamentaraca, kao i grupa prijateljstva BiH i Slovenije kako bi se ukazalo na značaj i ulogu parlamenata u procesu pristupanja Evropskoj uniji.\nNa kraju sastanka, predsjedavajući Zvizdić poželio je ambasadoru Sedaru uspjeh u diplomatskoj misiji u našoj zemlji", navodi se u saopćenju Parlamentarne skupštine BiH.\nTagovi: Denis Zvizdić Damijan Sedar BiH\nPoruke / Denis Zvizdić: Nikada nećemo pristati na...


OSM Televizija - Malešević posjetio štand Zavoda za udžbenike Istočno Sarajevo\nMalešević posjetio štand Zavoda za udžbenike Istočno Sarajevo\nMinistar prosvjete i kulture Republike Srpske Dane Malešević posjetio je danas štand Zavoda za udžbenike i nastavna sredstva Istočno Sarajevo na 62. Međunarodnom sajmu knjiga u Beogradu, izrazivši nadu da će do kraja oktobra biblioteke u nerazvijenim opštinama širom Srpske dobiti znatan broj knjiga u okviru akcije "Čitajmo zajedno".\nMalešević je podsjetio da se akcija, koja je juče počela i trajaće do kraja oktobra, sastoji u tome da svi koji kupe knjige u knjižarama Zavoda na određen način poklanjaju jednu knjigu nekoj od biblioteka iz nerazvijenih opština širom Srpske, s tim da će tu drugu knjigu platiti Ministarstvo prosvjete i kulture Republike Srpske.\n"To je značajno zato što želimo da biblioteke u nerazvijenim opštinama obogatimo književnim fondom i to onim knjigama koje su izdate u protekle dvije godine. Mislim da će ova akcija koju smo pokrenuli dati rezultate", rekao je Malešević.\nOn je pozvao građane Srpske da posjete knjižare Zavoda i da odaberu jednu od knjiga beletristike ili školske lektire i na taj način poklone knjigu nekoj od biblioteka u Republici Srpskoj.\nDirektor Zavoda Rade Ristović kaže da je veoma zadovoljan što su zajedno sa Ministarstvom pokrenuli jedan ovakav humanitarni projekat. "Ova akcija ima za cilj i da se šira čitalačka publika upozna o djelima koja je Zavod izdao", rekao je Ristović.\nOn je istakao da ovo nije jedina akcija koju Zavod za udžbenike i nastavna sredstva Istočno Sarajevo radi svih ovih godina sa Ministarstvom prosvjete i kulture Republike Srpske, te da se nada da će sličnih akcija biti i u narednom periodu.\n"U svim našim knjižarama već imamo rezultate ove akcije, poboljšana je prodaja knjiga u okviru ove akcije. Nadam se da ćemo u narednom periodu imati još bolju prodaju", rekao je Ristović.\nOn je dodao da će svako ko se opredijeli da u knjižarama Zavoda kupi neku od knjiga napraviti jedan human čin, te da će samim tim biti svi zadovoljni.\n"Srpska poštuje presudu Ustavnog suda BiH kada je riječ o jeziku bošnjačkog naroda"\nDodik, Kusturica i Muhika otvaraju prvi Sajam knjiga u Andrićgradu\nNa konkurs "Zlatna sova" stiglo 40 rukopisa\nJoš iz iste kategorije: « Stvaraoci Srpske obilježili 26 godina od prve sjednice Skupštine srpskog naroda Kuntoš pušten da se brani sa slobode »


23/05/14 - 09:19h\nRG kvalifikacije: Krajinović na korak od glavnog žreba\nSrpski teniser Filip Krajinović nalazi se na korak od glavnog žreba ovogodišnjeg Roland Garosa. Srbin je u polufinalu kvalifikacija savladao Lorenca Đustina iz Italije rezultatom 2:0, po setovima 6:4, 6:3, posle jednog sata i 13 minuta igre. Filipa sada samo pobeda nad teniserom iz Francuske Loranom Lokolijem deli od plasmana u glavni žreb turnira.\nL. Đustino 4 3\nDuel je bolje počeo za Filipa, koji je u trećem gemu oduzeo servis rivalu, ali je već u četvrtom Italijan uzvratio i došao do izjednačenja – 2:2. U nastavku seta brejkova nije dilo do sedmog gema kada je Srbin novim oduzetim servisom stigao do 4:3, a potom ga i potvrdio za 5:3. U daljem toku Filip Krajinović je održao stečenu prednost i osvojio prvi set rezultatom 6:4.\nU drugom setu Filip Krajinović je krenuo silovito, napravio dva brejka u prva četiri gema i stigao do velikih 4:0 na startu seta. U nastavku teniseri su razmenili po jedan brejk, a Srbin je drugi set rešio u svoju korist rezultatom 6:3.\nU poslednjoj rundi Filip Krajinović će se sastati sa domaćim teniserom Loranom Lokolijem koji je u drugom kolu kvalifikacija u tri seta pobedio Jevgenija Donskoja iz Rusije sa 3:6, 7:6 (7:1), 6:2.\nSrbija će na drugom Gren slemu sezone imati sigurno dvojicu predstavnika u singlu, Novaka Đokovića i Dušana Lajovića.\nTeme: Filip Krajinović, Grend Slem, Kvalifikacije, Rolan Garos, Teniseri, Turniri, Vesti


Multinacionalna kompanija Lesaffre otvorila pekarski demo centar u BiH - Klix.ba\nPromo Multinacionalna kompanija Lesaffre otvorila pekarski demo centar u BiH\npromo pekarski proizvodi Lesaffre\nMultinacionalna kompanija Lesaffre sa sjedištem u Lille, Francuska, otvorila je 12.11.2019. u Banjoj Luci ured i novi pekarski Demo Centar za BiH.\nU skladu sa svojim motom "Rastimo zajedno", Lesaffre Grupa preko svoje podružnice za ovaj dio Europe - Lesaffre Adriatic d.o.o. i zajedno sa strateškim partnerom i distributerom za teritorij BiH – kompanijom MCI d.o.o., ovim projektom želi ojačati svoje prisustvo na tržištu Bosne i Hercegovine.\nCentar sa 200 kvadratnih metara opremljen je najsavremenijom opremom (Tagliavini, Parma-Italia) i smješten je u centru Banja Luke.\nPrema riječima Zorice Bubnjević, Country Managerice za BiH, Crnu Goru i Sjevernu Makedoniju, Lesaffre je već 20 godina prisutan na ovom tržištu i snažno nastavlja podržavati svoje poslovne partnere i pekare najnovijim asortimanom u svježem kvascu, pekarskim dodacima i kiselom tijestu. Namjera im je s novim centrom otvoriti mogućnost pružanja dodatne podrške i edukacije za njihove pekarske partnere iz BiH na tehničkoj, komercijalnoj i marketinškoj razini, kako bi zajednički poboljšali cjelokupno poslovanje pekarstva.\n"Nadamo se da ćemo ovim podići nivo naših usluga na još višu razinu, a pružati će je tim iskusnih tehničara i pekara s mogućnošću pekarske probe na licu mjesta. Strateška orijentacija Lesaffre-a za ovaj dio Evrope je da nastavimo povećavati našu prisutnost i aktivnosti kako bi održali korak s brzim rastom i potražnjom tržišta za boljim pekarskim proizvodima", istakla je Bubnjević.\nViše informacija možete pogledati na web stranici www.lesaffre.hr.


Srpska pamet za ciriški taksi - TAMO DALEKO\nSrpska pamet za ciriški taksi\n5. децембра 2018. 5. децембра 2018. Zdravko Elez 1011 Views 0 Comments\nNajpoznatiji ciriški taksi, „Züri taxi 7×2„, sa tradicijom dugom više od tri i po decenije, uskoro će koristiti srpsku pamet da bi unapredio usluge, još više stekao poverenje svojih klijenata i odupro se Uberu, koji je klasičnim taksi prevoznicima širom sveta oteo popriličan deo kolača.\nVlasnik ove ugledne taksi kuće Turčin Cihan Cevik, koji među svojim saradnicima i partnerima ima i dvojicu uspešnih Srba, koji žive i rade u Cirihu, ovih dana boravi u Beogradu, gde je imao intezivne razgovore sa srpskim privrednicima, a plod tih susreta je i ugovor o saradnji sa srpskom kompanijom Car:Go, koja je do sada ima više od milion ostvarenih vožnji u Beogradu. Već polovinom ovog meseca Cirih će postati prvi grad u kome će biti dostupna Car:Go aplikacija. Novina je i da će se građani Ciriha, isključivo voziti u hibridnim automobilima prevoznika „Züri taxi 7×2“.\nVERUJE U SRSPKI BREND: Cihan Cevik sa našim urednikom Zdravkom Elezom\nU prijatnom ambijentu beogradskog hotela Hajat ridžensi razgovarali smo sa gospodinom Cihanom Cevikom, uspešnim mladim čovekom koji je sa zadovoljstvom prihvatio da za portal „Tamo daleko“ otkrije šta ga je dovelo u Beograd i kako je došlo do saradnje sa srpskom kompanijom, na čijem čelu je Vuk Guberinić.\n-„Züri taxi 7×2“ je poznata švajcarska firma sa iskustvom od 35 godina. To je dakle tradicionalna, ugledna firma i mi želimo da sačuvamo njenu reputaciju. Vreme se menja i pojavio se Uber koji je svim taksi prevoznicima napravio velike probleme. Tehnologija nas pritiska i mi moramo ići u korak sa tehnološkim razvojem i to nas je definitivno opredelilo da tražimo rešenja kojima ćemo parirati Uberu. Posle iscrpne analize zaključili smo da je Car:Go za nas najboqe rešenje, koje može da odgovori našim zahtevima i potrebama, a ovde u Beogradu lično smo se uverili kako to u praksi funkcioniše – na početku razgovora objašnjava nam gospodin Cevik kako se opredelio za srpsku kompaniju.\nNjegov srpski saradnik omogućio mu je kontakte sa Vukom Guberinićem i njegovim timom sa kojim je vrlo brzo našao zajednički jezik.\n-Ono što smo imali prilike da vidimo u Beogradu i što nam je gospodin Guberinić demonstrirao daje nam za pravo da verujemo u uspeh ove aplikacije u Cirihu i ne samo u Cirihu. Ako se pokaže uspešnom, u šta ne sumnjamo, vrlo brzo ćemo se proširiti i na druge gradove u Švajcarskoj. Mi se zaista nadamo da će ovo biti dugoročna i izuzetno plodna saradnja – ne krije zadovoljstvo naš sagovornik.\nPREPOZNATLJIV IMIDŽ: Vozila „Züri taxi 7×2“\nZanimljivi su i kontakti ovog poslovnog čoveka, koji u Cirihu ima i nekoliko restorana, i sa organizacijom uglednih srpskih privrednika, koji se okupljaju oko Rotari kluba.\n-Kao firma mi smo potpisali sporazum o saradnji sa Rotari klubom Beograd-Stari grad. Pozvani smo od strane ove uticajne organizacije i ukazana mi je velika čast da budem i član ovog kluba. O planovima je još je rano da pričamo i detalje ne bih da otkrivam ali mogu samo dodam da postoji zaista veliki potencijal za saradnju i iskrneo se nadam daćemo ukazanu šansu iskoristiti. Sa moje strane mogu da kažem da ću partnerima u Švajcarskoj preneti svoje utiske i preporučiti im da uspostave kontakte sa srpskim firmama u čemu će imati našu svesrdnu pomoć – kaže Cihan Cevik.\nNa radnoj večeri Cevik je bio i sa Markom Čadežom, predsednikom Privredne komore Srbije.\n-Razgovarali smo o mogućnostima povezivanja srpskih i švajcarskih firmi. Vidim ovde napredak, vidim mogućnosti za investiranje, vidim povoljnu poslovnu klimu i zaista iskreno, to ću još jednom naglasiti, preneću izuzetno povoljne utiske parnerima u Švajcarskoj. Morama da kažem i da se gospodin Čadež predstavio kao srdačan balkanski domaćin, koji je učinio sve da se mi osećamo ugodno. Od njega smo dobili obećanje da će učiniti sve da se realizuje dogovoreni posao sa kompanijom Car:Go – ne štedi komlimente vlanik uglednog ciriškog taksija i dodaje:\n-Rekao sam predsedniku Privredne komere da sve sprske firme koje imaju nameru da rade sa Švajcarskom ili u ovoj zemlji da će imati našu podršku i kompletnu logistiku Ciri taksija. Pre dolaska u Beograd imali smo razgovor i sa generalnim konzulom Srbije u Cirihu gospodinom Jeremićem, koji nam je obećao pomoć, a mi smo snaše strane voljni da pomognemo vašim građanima koji dolaze u konzulat da završavaju određene poslove i odobrimo im popust na prevoz od 20 odsto ukolikko nas pozovu na telefon, koji se nalazi na plakatu u konzulatu.\nKLIKOM DO TAKSIJA: Aplikacija Car:Go\nGospodin Cihan Cevik ima samo reči hvale za Srbe sa kojima saradjuje. Veli, nije imao nijedno neprijatno iskustvo. U svojoj taksi firmi ima i nekoliko vozača srpske nacionalnosti, sa kojima odlično sarađuje, ali kaže, sa njima uglavnom priča o poslu i kako da sve u najboljem redu funkcioniše. U Cirihu i ne samo u Cirihu poznat je i kao veliki dobrotvor i sponzor mnogih manifestacija. Ne pita za veru i naciju kada je u pitanju humanitarna pomoć i nesebično pomaže onima kojima je pomoć zaista neophodna.\nO boravku partnera iz Ciriha saopštenjem je javnost obavestio i direktor srpske kompanije Vuk Guberinić koji je istakao da je ponosan što Car:Go kao srpski brend postaje prepoznatljiv širom sveta.\n-Cilj naše kompanije je da izvozimo našu pamet i rešenja na kojima rade inženjeri, dizajneri i programeri iz Srbije… Drago nam je da svet počinje da prepoznaje našu aplikaciju, koja će se sada naći rame uz rame sa najpoznatijim aplikacijama na svetu koje pružaju uslugu prevoza – izjavio je Guberinić.\nOn je istakao da je ovo veliki dan za Car:Go i da je veoma ponosan na uspostavljenu saradnju. „Švajcarska je jedna uređena zemlja i mi smo veoma ponosni što je kompanija iz uređene i razvijene zemlje prihvatila naš način poslovanja“. izjavio je Guberinić i dodao da je ovo samo prvi korak ka širenju poslovanja ranije najavljenog investicionog ciklusa.\nNaslovna Fotografija: Vuk Guberinić i Cihan Cevik potpisuju ugovor o saradnji\n← Злочин увод у Велики рат: Патријарх убијен и бачен у реку\nСва доброчинства и задужбине оца Томе →\nШведска пркоси корони!\nОдлазак великог пријатеља Срба


Otvorena petodnevna škola plivanja i vaterpola u Gračanici – Radio KFOR Srpski\nNa bazenu „Hacienda“ u Gračanici otvorena je škola plivanja i vaterpola. Šta će stotinak mališana sa centralnog Kosova narednih pet dana učiti saznali smo od trenera sa Akademije sportova „Crvena zvezda“, Nikole Rađena.\n„Nama je ideja da svako dete osposobimo da se ponaša normalno u vodi bez straha i da nauči da pliva. Naša organizacija ima politiku i pravila da ljudi iz gradova, koji su difovci, koji su treneri, budu deo kampa, da bi ukoliko se pojavi interesovanje da se posle završene petodnevne škole plivanja nastavi sa časovima, da se trener koji boravi ovde sa nama osposobi kako bi nastavio školu plivanja, dokle god radi bazen, tj. dok uslovi to dozvoljavaju.“\nŠkola plivanja i vaterpola realizuje se uz veliku podršku opštine Gračanica i predsednika opštine Srđana Popovića, a na inicijativu vatepoliste Nikole Rađena koji smatra da deca sa centralnog Kosova i iz okolnih mesta zaslužuju da se bave plivanjem i da upoznaju tehnike plivanja i vaterpola.\n„Treba stvoriti priliku da se svako dete bavi nekim sportom. Da se upoznaju sa sadržajima koje ta školica ili sport nudi i da se dete tako vaspitava, oblikuje, jer mislim da svako zaslužuje priliku da se bavi sportom. Naša ideja je da to bude kroz plivanje i vaterpolo“, poručuje roditeljima vaterpolista Nikola Rađen.\nPreviousPrevious post:Pre jedanaest godina Coldplay objavio debitantski albumNextNext post:Ovog vikenda uživajte u muzici koju stvara Fatos Ćeta


Radio Šumadinac > Forum > OPŠTI FORUMI > Sport > Fudbal > Fudbalska reprezentacija Danske savladala je selekciju Jermenije sa 2:1\n07.09.2014 22:40 #1\nKOPENHAGEN - Fudbalska reprezentacija Danske pobedom je startovala u kvalifikacijama za Evropsko prvenstvo 2016. u Francuskoj.\nDanci su u prvoj utakmici Grupe I, posle preokreta, savladali selekciju Jermenije sa 2:1.\nJermenija je povela u 50. minutu golom Mkitarjana, ali je domaći tim u završnici ipak stigao do preokreta i prve pobede u kvalifikacijama.\nDanska je izjednačila u 65. minutu preko Hojbjerga, da bi konačnih 2:1 postavio Kalenberg u 80. minutu.\nU Grupi I takmiči se i reprezentacija Srbije, ali su "Orlovi" slobodni na startu kvalifikacija.\nMlada fudbalska reprezentacija Srbije porazena je od slekcije Italije rezultatom 3:2\nZadnji Post: 05.09.2014, 23:24\nOmladinska fudbalska reprezentacija danas u polufinalu EP\nZadnji Post: 28.07.2014, 13:26\nRukometasice Srbije savladale su veceras u Nisu selekciju Kine\nZadnji Post: 13.12.2013, 23:19


Osmani kaže da je tokom susreta sa Lajčakom rekla da se odluka Ustavnog suda u vezi sa ZSO mora poštovati.\n„Kao jedna od tri institucije koje su se sastale sa gospodinom Lajčakom mogu da potvrdim da ono što je on izjavio u Srbiji apsolutno nije tačno. Kao predsednik Skupštine ni u jednom trenutku na sastanku nisam rekla da se slažem da se Asocijacija uspostavi u skladu sa sporazumom iz 2015. godine, već sam rekla upravo suprotno da se odluka Ustavnog suda u vezi sa ZSO mora poštovati“, izjavila je Osmani za prištinske medije.\nPodvlači da je tokom sastanka izjavila da se kosovski Ustav mora poštovati i da se ne može uspostaviti treći nivo vlasti, a još manje telo sa izvršnim ovlašćenjima.\nMustafa je naveo i da je tadašnja visoka predstavnica EU za spoljnu politiku i bezbednost Federika Mogerini 2015. godine iznela stav EU da ZSO nije treći nivo vlasti i da nema izvršna ovlašćenja.\nNa izjavu Lajčaka reagovala je i kosovska ministarka spoljnih poslova i dijaspore Meljiza Haradinaj Stubla koja je izjavila da takve inicijative u suštini imaju za cilj razmenu teritorije.\nI poslanica pokreta Samoopredeljenje, Fitore Pacoli koja je prisustvovala sastanku Lajčaka sa Aljbinom Kurtijem je rekla da na tom sastanku uopšte nije bilo reči o ZSO.\nPoslanik Demokratske partije Kosova Gazmend Bitići je izjavu Lajčaka ocenio skandaloznom i podvukao da se kosovski Ustav nikako ne treba menjati zbog formiranja ZSO.\nI bivša šefica pregovaračke ekipe Prištine za dijalog sa Beogradom Edita Tahiri je napisala da Srbija treba da promeni svoj Ustav i iz njega izbaci segment da je Kosovo njen deo.\nSpecijalni izaslanik Evropske unije za dijalog Beograda i Prištine Miroslav Lajčak rekao je u intervjuu za RTS da dijalog mora da bude pravedan, naglašavajući da će dve strane potpisati samo onaj sporazum koji im odgovara.\nUpozorio je da Brisel ne može da prihvati slovo ustava kao "crvenu liniju".\n“Poruka mojim sagovornicima u Prištini je da ustav nije Biblija i ako ste ušli u ovaj dalekosežni proces onda morate biti spremni da menjate ustav. Kada i kako - to će biti vidljivije na kraju procesa. Ne možemo da prihvatimo slovo ustava kao crvenu liniju. Ako se Beograd drži svog, a Priština svog ustava, onda nema prostora za dijalog”, rekao je Lajčak.\n21.10.2021 Pljačke u Gračanici: Lopovi ulaze u kuće, dok su domaćini u kućama (202)


Purpurni odsjaji carskog Sirmijuma ~ Mreza Kreativnih Ljudi\nPurpurni odsjaji carskog Sirmijuma\nPorfirne skulpture vladara i sveštenika\n10. decembar 2015 – 24. januara 2016\nU četvrtak, 10. decembra u 18 časova, u Galeriji fresaka Narodnog muzeja u Beogradu biće otvorena izložba Purpurni odsjaji carskog Sirmijuma. Porfirne skulpture vladara i sveštenika. Nakon konzervacije, restauracije i rekonstrukcije 50 fragmenata porfira, obavljene u Narodnom muzeju u Beogradu, jedinstven nalaz iz Sirmijuma biće predstavljen znatiželjnim posetiocima.\nArheološka iskopavanja severnog dela kompleksa carske palate u rimskom Sirmijumu (lokalitet 85), koja sprovodi Arheološki institut iz Beograda u saradnji sa Muzejom Srema iz Sremske Mitrovice, počela su 2002. godine. Fragmenti obrađenog porfira, kamena izuzetne čvrstine i purpurne boje, koji je eksploatisan samo u Egiptu, registrovani su već 2004. i 2005. godine, da bi 2012. sa nalazom delova muške glave, postalo jasno da je reč o porfirnoj skulpturi ili figuralnoj kompoziciji. Celina je zaokružena arheološkim iskopavanjima 2015. godine, kada su jasno definisani delovi figuralne kompozicije.\nPosetioci Galerije fresaka Narodnog muzeja u Beogradu moći će da vide tri fragmentovane ljudske glave, dva poprsja, delove skulpture i fragmente arhitektonskog sklopa. Od porfira su izrađivane skulpture vladara, budući da je taj kamen svojom čvrstinom i bojom odražavao imperijalnu ideju kasne antike o moći i slozi tetratha, četvorice vladara Rimskog carstva. Imajući to u vidu, pretpostavlja se da bi eksponati ove izložbe mogli biti delovi monumentalne kompozicije sa predstavama Dioklecijana ili Galerija kako trijumfuju nad pobunjenim Egipćanima, kao i Konstancija II, sina Konstantina Velikog, koji je u Sirmijumu dva puta proslavio svoju pobedu nad Sarmatima. Monumentalna carska bista na globu je najimpresivniji nalaz, za koga ne postoje direktne analogije među skulptorskim ostvarenjima od porfira, nađenim na teritoriji celog Rimskog carstva. Porfirne skulpture su bile postavljene na konzole ili u niše jednog kružnog objekta,gde su otkrivene i baze četiri moćna stuba. Ovu građevinu, kao i figure od porfira, uništili su hrišćani, budući da su porfirne skulpture povezivali sa predstavama svojih progonitelja, posebno Dioklecijana i Galerija.\nReč je o umetničkim delima specifičnog stila izrade. To su jedinstvena ostvarenja, čija analiza pokreće niz pitanja, arheološke, istorijske i umetničke prirode, podesćejući da se o prošlosti teritorije današnje Srbije može još mnogo toga otkriti.


RTS :: Veštačka inteligencija predvidela devet miliona potencijalnih sintetičkih droga\nTehnologija Veštačka inteligencija predvidela devet miliona potencijalnih sintetičkih droga\nnedelja, 21. nov 2021, 09:00 -> 09:10\nNaučnici su koristili veštačku inteligenciju da „predvide“ formule sintetičkih droga koje bi se potencijalno mogle pojaviti u opticaju, sa ciljem da poboljšaju njihovu regulaciju i otkrivanje. Došli su do broja od skoro devet miliona formula novih droga.\nIstraživači sa Univerziteta Britanske Kolumbije koristili su duboku neuronsku mrežu u koju su uneli podatke o hemijskoj strukturi sintetičkih droga, učeći je da pravi hemijske strukture potencijalnih novih droga. Prema njihovoj studiji, objavljenoj ove nedelje, kompjuterska inteligencija je obavila zadatak bolje nego što su naučnici očekivali, piše Raša tudej.\nIstraživački tim je koristio bazu podataka poznatih sintetičkih droga – sintetičkih psihoaktivnih supstanci – da obuči veštačku inteligenciju o njihovoj strukturi.\nTržište ovih droga se stalno menja, pošto njihovi proizvođači stalno prilagođavaju svoje formule kako bi zaobišli ograničenja i proizveli nove „legalne“ supstance, a za razbijanje njihove strukture agencijama za sprovođenje zakona su potrebni meseci, napominju istraživači.\n„Ogromna većina ovih sintetičkih droga nikada nije testirana na ljudima i potpuno su neregulisane. One predstavljaju veliku pretnju javnom zdravlju i odeljenjima hitne medicine širom sveta“, navodi dr Majkl Skinider, jedan od članova istraživačkog tima.\nPosle unosa podataka, veštačka inteligencija je uspela da generiše oko 8,9 miliona potencijalnih sintetičkih droga. Nakon toga, istraživači su pokrenuli listu sa podacima od nekih 196 novih lekova, koji su se već pojavili na tržištu i ustanovili da je više od 90 odsto ovih lekova kompjuter uspeo da predvidi.\n„Činjenica da možemo da predvidimo koje će se sintetičke droge pojaviti na tržištu pre nego što se zaista pojave, pomalo liči na naučno-fantastični film iz 2002. godine, Suvišni izveštaj, gde je predznanje o kriminalnim aktivnostima koje će se desiti pomoglo značajnom smanjenju kriminala“, ističe dr Dejvid Višhart, profesor računarskih nauka na Univerzitetu Alberta.\nIdentifikovanje potpuno nepoznatih supstanci ostaje problem za veštačku inteligenciju, primetio je istraživački tim, ali se nadaju da bi i taj problem mogli da reše, pošto je računar takođe mogao da predvidi koje formule sintetičkih droga će najverovatnije biti stvorene i puštene na tržište.\nModel je „rangirao ispravnu hemijsku strukturu neidentifikovane sintetičke droge između 10 kandidata sa 72 odsto preciznosti“, dok je analiza spektrometrije, povećala tačnost na nekih 86 odsto.\n„Za nas je bio veliki šok da je model ovo dobro uradio, jer se raščlanjavanje čitavih hemijskih struktura samo na osnovu tačnog merenja mase generalno smatra nerešivim problemom“, dodao je Skinider.


Akcija - Stranica 3 od 6 - Istinomer\nPočetna Kategorija: Akcija\nIvan Tasovac je jednostavno bez komentara #GotovaPrica\nNa pitanje Istinomera kako komentariše postupak Komunalne policije, koja je 25. septembra našu ekipu udaljila sa Savskog šetališta i napisala nam prekršajne prijave zbog „upada na gradilište“, ministar kulture i informisanja Ivan Tasovac odgovorio je da – „ne komentariše“!?\nNačelnik Komunalne policije Nikola Ristić i njegov zamenik danas su fizički sprečili novinare Mreže za istraživanje kriminala i korupcije (KRIK) da gradonačelniku Siniši Malom postave pitanje. Na snimcima koje je mobilnim telefonom napravila novinarka KRIK-a Dragana Pećo vidi se kako su osobe u civilu, među kojima su i čelni ljudi Komunalne policije, preprečile put novinarima, […]\nPostoje razlike u nadležnostima i ovlašćenjima policije i komunalne policije. Komunalna policija ima uža ovlašćenja od obične policije i bavi se održavanjem komunalnog reda dok je policija zadužena za održavanje i unapređenje bezbednosti. Međutim, kako objašnjavaju stručnjaci, problem može da nastane zbog toga što komunalna policija poseduje policijska ovlašćenja, uključujući i mogućnost da upotrebi neka […]\nNe prihvatamo odgovor Komunalne policije!\nKomunalni policajci su postupali na osnovu zakonskih ovlašćenja i nisu upotrebljavali sredstva prinude – suština je odgovora Komunalne policije Beograda na zajedničku pritužbu redakcije sajta Istinomer i Nezavisnog udruženja novinara Srbije na postupanje komunalnih policajaca prema novinarskoj ekipi Istinomera, 25. septembra, na Savskom keju u Beogradu. Odgovor komunalne policije na pritužbu NUNS i Istinomera / […]\nI za Tasovca je „gotova priča“\nNa pitanje Istinomera kako komentariše postupak Komunalne policije, koja je 25. septembra našu ekipu udaljila sa Savskog šetališta i napisala nam prekršajne prijave zbog „upada na gradilište“, ministar kulture i informisanja Ivan Tasovac odgovorio je da – „ne komentariše“!? Podsećamo da je, takođe, tom prilikom komandir područne organizacione jedinice Srđan Ilić prišao snimatelju Istinomera i […]\nOd kada je Komunalna policija ekipu “Istinomera” udaljila sa Savskog keja tokom snimanja intervjua sa Dobricom Veselinovićem iz “Inicijative Ne da(vi)mo Beograd” prošlo je tačno dve nedelje, a sankcija za odgovorne u Komunalnoj policiji još nema. Podsetimo, tom prilikom su nam napisane prekršajne prijave “zbog ulaska na gradilište i ometanja službenog lica u obavljanju dužnosti”, […]\nGradonačelnik Beograda Siniša Mali izjavio je danas da će od Komunalne policije zatražiti izveštaj o tome zašto je ekipi Istinomera onemogućeno snimanje intervjua na Savskom keju 25. septembra. Iako je od tog incidenta prošlo skoro 15 dana, gradonačelnik najavljuje da će tek sada od čelnih ljudi beogradske Komunalne policije zahtevati da se izjasne o celom […]


Uskoro zakon o nestalim u ratovima devedesetih - NOVA portal\nUskoro zakon o nestalim u ratovima devedesetih\nHronika Autor:Tanjug23. feb. 202112:23\nSudbina 10.006 osoba, među kojima više od 4.000 srpske nacionalnosti, koje se od kraja sukoba na prostoru bivše Jugoslavije vode kao nestala lica, još uvek je nepoznata, rečeno je danas na prvom sastanku Radne grupe za izradu Nacrta zakona o prinudno nestalim licima.\nZa predsednika Radne grupe izabrana je ministarka za rad, zapošljavanje, socijalna i boračka pitanja Darija Kisić Tepavčević, koja je istakla da je inicijativu o donošenju ovog zakona pokrenula Koordinacija srpskih udruženja porodica nestalih, ubijenih ili poginulih sa prostora bivše Jugoslavije, a da je tu inicijativu podržao predsednik Srbije Aleksandar Vučić, koji je dao predlog da se krene u izradu zakona.\nPrema njenim rečima, događaji devedestih godina prošlog veka nažalost obeležila su društvena dešavanja u zemljama Zapadnog Balkana koje su ostavile trajne posledice na živote ljudi koji se osećaju i danas, a veliki broj lica koji se vode kao nestala po prestanku oružanih sukoba sa pravom se smatraju jednom od najtragičnijih posledica.\nFoto:ministrastvo za rad i zaposljavanje\nKisić Tepavčevićeva je oceniola i da bi donošenje zakona regulisalo problematiku nestalih na sistemski, sveobuhvatan i multidisciplinaran način.\n„Zakon nam je potreban imajući u vidu da do sada pravni poredak Srbije nije regulisao problematiku nestalih lica, odnosno nije bila prepoznata kategorija prinudno nestalog lica kao žrtve, niti po tom osnovu prava porodica prinudno nestalih, niti stradanja civila koja su se dogodila u vreme oružanih sukoba“, rekla je ministarka.\nZahvalila je ministrima Vlade Srbije, državnim institucijama, nevladinim organizacijama, Međunarodnom komitetu Crvenog krsta, UNDP-u koji će podržati inicijativu za izradu ovog zakona.\nRadna grupa za bezbednost novinara: Prijavite napade\nZa zamenika predsednika Radne grupe postavljen je Veljko Odalović, predsednik Komisije za nestala lica Vlade Srbije, koji je naveo da će predstojeći period iskoristiti da se sprovedu sve aktivnosti kako bi na jesen zakon mogao da uđe u skupštinsku proceduru.\n„Ovo je kompleksan zakon, treba da obuhvati mnogo toga što je atipično“, kazao je Odalović i naveo da prema evidenciji Međunarodnog komiteta Crenog krsta 35.021 osoba se vode od kraja oružanih sukoba kao nestala lica, a da se na današnji dan 10.006 osoba vodi kao nestalo.\nOdalović je podsetio da je Srbija imala samo jedan period sukoba na svojoj teritoriji, 1999. godine, kada je bilo NATO bombardovanje.\n„Naša južna pokrajina, Kosovo i Metohija, najbrutalnije je bila napadnuta i tamo imamo najveći broj nestalih lica, kako u periodu tokom bombardovanja, tako i u periodu posle toga“, kazao je Odalović.\nKoordinator aktivnosti Radne grupe biće predsednik Upravnog odbora Koordinacije srpskih udruženja porodica nestalih, ubijenih i poginulih lica sa prostora bivše Jugoslavije Dragan Pjevač, koji je naveo da je dosta porodica nestalih lica upoznao.\n„Oni i danas čekaju, neki i po 20 godina, i još uvek veruju da će im se njihovi najmiliji vratiti. Ovo je sada pitanje kada će se priznati status žrtve porodicama, kada će se ovo društvo solidarno odnositi prema njima i kada će se stvarno preći sa reči na dela“, istakao je Pjevač.\nPodsećajući da se sada traži više od 10.000 nestalih, od čega je više od 4.000 srpske nacionalnosti, Pjevač kaže da će biti teško ih pronaći s obzirom da je dosta vremena prošlo, tragovi su zametnuti, a pojedini svedoci su umrli.\nBivša Jugoslavijadarija kisić tepavčevićNestaliradna grupasastanak


► RHMZ: Danas nestabilno s lokalnim pljuskovima i grmljavinom\nRHMZ navodi da se ponegde očekuju velike padavine, uglavnom u severnim, zapadnim, centralnim i istočnim krajevima.\nU Srbiji će sutra biti promenljivo oblačno i nestabilno, s lokalnim pljuskovima i grmljavinom, češćim u drugom delu dana.\nDuvaće slab do umeren vetar. Jutarnja temperatura biće od 13 do 18 stepeni, a najviša dnevna od 24 do 28 stepeni.\nU Srbiji će danas biti pretežno sunčano vreme, sa temperaturom do 16 stepeni, saopštio je Republički hidrometeorološki zavod.\nU Srbiji će sutra biti pretežno sunčano vreme, sa temperaturom do 16 stepeni, saopštio je Republički hidrometeorološki zavod.


Datum kreiranja: četvrtak, 28 avgust 2014\nTransparentnost Srbija izražava zadovoljstvo činjenicom da je Agencija za borbu protiv korupcije prihvatila naš predlog i pokrenula inicijativu (http://goo.gl/FljNuk ) za izmenu i dopunu Uredbe o merilima za imenovanje direktora javnog preduzeća čiji je osnivač Republika Srbija, kao i za izmenu i dopunu Zakona o javnim preduzećima.\nTransparentnost Srbija je u više navrata ukazivala na loša rešenja u Zakonu o javnim preduzećima, posebno na činjenicu da Vlada može izabrati bilo kog kandidata sa liste koju formira Komisija za izbor direktora, nakon sprovedenog konkursa, odnosno da može odlučiti da ne izabere ni jednog predloženog kandidata.\nAgenciji za borbu protiv korupcije uputili smo 23. jula komentare na podzakonski akt, Uredbu o merilima za imenovanje direktora JP, sa predlogom da što pre inicira izmene, s obzirom da je najavljeno da će, posle više od godinu dana, konačno biti raspisani odnosno okončani konkursi za izbor direktora.\nAgencija je Ministarstvu privrede i Vladi podnela inicijativu (http://goo.gl/P6gbma) za izmenu oba propisa, u kojoj su sadržani i komentari i predlozi TS (http://goo.gl/77ERx2 - dokument " inicijativa povodom uredbe o merilima za izbor direktora jp jul 2014 Agencija.docx").\nTS se nada da će Ministarstvo i Vlada prihvatiti inicijativu i otklanjanjem potencijalno koruptivnih odredbi u praksi dokazati odlučnost da radi na sprečavanju korupcije.


Glavni koordinator Vlade razgovarao s predstavnicima ŽOK „Bimal-Jedinstvo” o predstojećoj sezoni - BDC\nGlavni koordinator Vlade Brčko distrikta BiH Sead Šadić danas je u zgradi Vlade razgovarao s predsjednikom ŽOK „Bimal-Jedinstvo“ Esadom Omerhodžićem, trenerom Smailom Pezerovićem i Sašom Grekulovićem, sportskim direktorom ŽOK „Bimal-Jedinstvo”, o predstojećoj sezoni i nastavku saradnje.\nŠadić je pohvalio dosadašnji rad kluba, ali i zaželio da klub ostvari još bolje rezultate kako bi što duže ostali u evropskim takmičenjima.\n„Danas smo sumirali još jednom pozitivne i dobre rezultate našeg kluba, ali razgovarali smo i o aktivnostima koje se odnose na narednu sezonu kako u domaćem prvenstvu tako i evropskom. Također, morat ćemo ubrzati aktivnosti na rješavanju opremanja dvorana kako bi mogli nastupati, ali moramo raditi i na aktivnosti izgradnje multifunkcionalne dvorane. Drago mi je da je klub zadovoljan s dosadašnjim aktivnostima koje im je Vlada pružila. Mi očekujemo da na takmičenjima ostvare što bolje rezultate kako bi ostali što duže u evropskim takmičenjima”, kazao je Šadić ističući da će ukoliko klub bude učestvovao na takmičenjima lokalna zajednica omogućiti prevoz navijačima i ostalim zainteresovanim licima kako bi „brčanske princeze” imale podršku i s tribina.\nPredsjednik ŽOK „Bimal-Jedinstvo“ Esad Omerhodžić kazao je da je rad kluba i Vlade na visokom nivou i da su sva finansijska očekivanja ostvarena do nove godine.\n„Dosadašnji rad kluba i Vlade je na izuzetno visokom nivou. Sva naša finansijska očekivanja su ostvarena do nove godine. Mogu reći da je ekipa spremna za takmičenje i klub sigurno očekuje dobre rezultate. Pored dobre komunikacije s Vladom, ipak je potrebno što prije riješiti sportsku dvoranu, odnosno omogućiti barem da se MEVZA liga (srednjoevropska liga) igra u Brčkom”, kazao je Omerhodžić.\nTrener Smail Pezerović u razgovoru s glavnim koordinatorom kazao je da klub već nekoliko godina uživa u plodovima svoga rada, da je kruna svega učešće u srednjoevropskoj ligi i da je to veliki izazov za klub i igrače.\nPrevious articlePočetkom augusta u Brčkom 4. BiH Color festival\nNext articleIzdavačka kuća Knjigoljubac predstavila novu ediciju knjige Vještičija posla


Stres u trudnoći utiče na razvoj imuniteta bebe\nStres u trudnoći ugrožava razvoj imunološkog sistema bebe koja treba da se rodi, pa samim tim povećava i opasnost od pojave astme, pokazali su rezultati istraživanja grupe američkih naučnika s Medicinskog fakulteta pri univerzitetu Harvard.\nAmerički naučnici su došli do tog zaključka ispitujući nivo stresa kod 387 trudnica i njihovu izloženost respiratornim alergenima, kao i nivo antitela imunoglobulina E [IgE] u krvi uzetoj iz pupčane vrpce beba po rodjenju koji ukazuje na mogućnost pojave kod novorodjenčadi astme i rinitisa, upale sluznice nosa koja je posledica izlaganja alergenima.\nVisok novo IgE generalno ukazuje na povećanu osetljivost respiratornih puteva na alergene.\nAmerički naučnici su, prema rečima Rozalind Rajt, rukovodioca istraživanja, registrovali najviši nivo IgE u pupčanoj vrpci žena koje su tokom trudnoće bile izložene intenzivnom stresu, a koje nikada nisu bile u većoj meri izložene alergenima.\nOni su na kraju zaključili da stres u trudnoći podstiče ne samo genske faktore, već i faktore iz životne sredine koji utiču na razvoj dečje astme.\nistraživanje plod stres astma istrazivanje istrazivanje\n⇐ Psihijatrijski poremećaji tokom trudnoće i nakon porođaja\nJoš bezbolniji porođaj ⇒


Obama: Pomoć Iraku bez vojnih snaga\nPredsednik Barak Obama govori o situaciji u Iraku na travnjaku Bele kuće, 13. juna 2014.\nPredsednik Obama izjavio je da njegovi savetnici za nacionalnu bezbednost pripremaju niz opcija za pomoć Iraku koji je suočen sa napadom terorista.\nAmerički predsednik je, govoreći u petak u Beloj kući, rekao da će kurs američke akcije biti definisan narednih dana, ali je naglasio da Sjedinjene Države neće slati vojne snage u Irak.\nObama je dodao da ekstremisti koji su preuzeli kontrolu nad značajnim delovima Iraka predstavljaju pretnju za vladu u Bagdadu i za irački narod, ali i za američke interese u regionu. On je dodao da su američki vojnici podneli izuzetne žrtve da bi Iračanima pružili mogućnost da izgrade svoju budućnost ali da irački lideri nisu bili u stanju da prevazidju uzajamno nepoverenje i verske podele.\nPredsednik je naglasio da eventualna američka pomoć Iraku mora da bude propraćena “ozbiljnim i iskrenim” nastojanjima iračkih lidera da zajedno rade na osposobljavanju vojnih snaga i da, ako ne bude političke volje i nastojanja, kratkoročna vojna pomoć neće dovesti do uspeha.\nU medjuvremenu, Islamski ekstremisti su zauzeli dodatne delove Iraka. Zvaničnici su saopštili da su ekstremisti juče zauzeli gradove Džalaula i Sadija u verski podeljenoj istočnoj pokrajini Dijala. Islamisitička grupa Islamska država Iraka i Levanta već je zauzela veći deo severnog Iraka dok njeni pripadnici napreduju ka Bagdadu.\nPortparol agencije UN za ljudska prava izjavio je da svetska organizacija dobija izveštaje da su stotine ljudi proteklih dana ubijene u Iraku dok broj ranjenih i povredjenih dostiže hiljadu. Takodje se navodi da ekstremisti nastoje da pronadju i likvidiraju svakog ko je saradjivao sa vladom u Bagdadu.


Nova Scheider Electric zgrada u Novom Sadu – moderna, „zelena”, CO₂ neutralna | PC Press\n19. juli 2021. 23. juli 2021. PC Press\nRazvojni centar kompanije Schneider Electric u Novom Sadu sledeće godine prelazi u novu poslovnu zgradu. Objekat se nalazi u nekadašnjem novosadskom industrijskom kompleksu Novkabel i postaće jedna od najsavremenije tehnički i tehnološki opremljenih zgrada u našoj zemlji, ali i potpuno u skladu s potrebama zaposlenih. Ovaj objekat će ispunjavati i najviše ekološke i energetske zahteve, što će mu obezbediti status „CO₂ neutralne zgrade”.\nSchneider Electric u Srbiji trenutno ima više od 1.000 zaposlenih, a novi prostor Razvojnog centra omogućiće dalji rast kompanije u našoj zemlji i zapošljavanje novih eksperata. Ovo predstavlja početak razvoja ove nekadašnje industrijske zone u moderno sedište kompanija koje se bave energetskim i IT inženjeringom.\n„Polazeći od rezultata svetskih istraživanja da su zaposleni u ‘zelenim zgradama’ zadovoljniji i produktivniji, a kvalitetno, komforno i ekološko okruženje postaje najpoželjnije mesto za rad – Razvojni centar Schneider Electric nastavlja da ulaže u kvalitet uslova rada i života zaposlenih, kao i odgovorno poslovanje za dobrobit zajednice”, izjavio je Dragoljub Damljanović, direktor Razvojnog centra Schneider Electric.\n„Primenom tehnoloških rešenja i inovacija, poput najsavremenijih sistema za nadzor i upravljanje zgradama, nova zgrada Schneider Electric-a biće ‘CO₂ neutralna’”, rekao je Dragoljub Damljanović, direktor Razvojnog centra Schneider Electric. „Kao društveno odgovorna i moderna kompanija, ispunićemo najviše ekološke zahteve i koristiti obnovljive izvore energije bez emisije ugljen-dioksida – glavnog krivca za globalno zagrevanje. Novi moderni poslovni prostor biće zasnovan na Activity based workspace modelu otvorenog tipa koji omogućava najbolje uslove za rad, zdravije i opuštenije okruženje, što opet potvrđuje planove kompanije da učvrsti poslovanje u Srbiji i nastavi da širi tim u narednim godinama.”\nHala će rekonstrukcijom postati visokotehnološki objekat opremljen najsavremenijom opremom iz proizvodnog programa kompanije Schneider Electric. Posebnu ulogu imaće visokosofisticirani BMS (Building Management System) za nadgledanje i kontrolu tehničkih sistema koji će doprineti energetskoj efikasnosti objekta. Takođe, zgrada će imati i savremena arhitektonska rešenja, dok će nasleđeni park unutar kompleksa biti očuvan i obogaćen. Takođe, u okviru ove „zelene zgrade” Schneider Electric nalaziće se i moderan data centar izgrađen po strogim bezbednosnim standardima.\nKompanija Schneider Electric u svom portfoliju već ima 13 visokotehnološki opremljenih zero carbon zgrada u Kini, Evropi i Severnoj Americi, a prestižnoj listi pridružiće se sledeće godine Srbija s Razvojnim centrom u Novom Sadu. Ovaj projekat, zbog svoje veličine i namene, ima veliki značaj za kompaniju Schneider Electric i predstavljaće njenu referencu za budućnost.\nTagovi: Ekologija, pametna zgrada, Schneider Electric, Tehnologija\n← Bolji dani za Hubble Space teleskop\nElon Musk kupio kartu za putovanje u svemir →


Mustafa: U ponedeljak o demarkaciji, u sredu o smeni vlade\nI. Đ. 6. maja 2017. 16:04\nKosovski premijer Isa Mustafa odlučio je da pitanje demarkacije prosledi u ponedeljak parlamentu na glasanje, a ta odluka je usledila samo nekoliko sati nakon što je saopšteno da će se u sredu, 10. maja, na dnevnom redu u Skupštini naći predlog za rušenje Mustafine vlade, piše Kos sev.\nJi smatra da je odluka odgovarajuća za rešavanje ovog „važnog pitanja“ izražavajući uverenje da će svi poslanici glasati za sporazum.\nMustafa se povlači, Hoti kandidat za kosovskog premijera\nTenzije: U kosovskom parlamentu rasprava o nepoverenju vladi\nIsa Mustafa nije izbore u junu, evo i zašto\nOdsudnih 48 sati sa Mustafinu vladu\n„Ono što sam video do sada je da rušenje vlade traže oni koji imaju problema sa zakonom, oni koji su i u prošlosti loše prošli sa zakonom, zbog korupcije, organizovanog kriminala i drugih formi,“ rekao je Mustafa za RTK.\nRama: Vučić i Mustafa se svađali? Mediji izmišljaju laži\nNapeta večera u Sarajevu: Muk nakon Vučićevog pitanja za…\nMustafa: Nefer igra Srbije\nMarić smenjen zbog izjava, Mustafa preti i ostalim Srbima


Novi sjaj autentičnosti Zemaljskog muzeja u Sarajevu\nSARAJEVO - Zgrada Zemaljskog muzeja Bosne i Hercegovine, jedna od najznačajnijih kulturnih i naučnih institucija u našoj zemlji, ove godine proslavila je 132. godišnjicu postojanja, te zablistala novim sjajem, ali i sačuvala ono najvažnije, čar starih vremena, dušu i autentičnost.\nMinistarstvo prosvjete i kulture Srpske: Ne šaljite djecu u školu ako sumnjate na zarazu\nMinistarstvo prosvjete i kulture Republike Srpske apelovalo je na sve roditelje da ne šalju u školu djecu ukoliko su oni bili u kontaktu sa zaraženom osobom ili ukoliko postoji i najmanja sumnja na zarazu korona virusom.\nOrganizujte knjige jednom za svagda: Razvrstajte pročitane od nepročitanih, poređajte ih po boji!\nAko ste nalik nama, verovatno vam se često dešava da kupite nove knjige i kada dođete kući pitate se gde ćete ih smestiti pored svih ostalih koje već posedujete. Nije dovoljno samo odložiti knjigu negde, jer ćete onda izgubiti evidenciju o tome koliko ih imate i koja se gde nalazi, već treba sve pažljivo osmisliti.\nBIJELjINA - Bijeljinsko Gradsko pozorište "Semberija" izvešće sutra premijeru predstave "Golubija vremena" po motivima, djelima i intervjuima Branka Ćopića, najavljeno je iz ove ustanove kulture.\nProjekcijom prve epizode TV serije "Močvara" autorskog tandema Milena Marković - Oleg Novković, ekipa ovog projekta je premijerno predstavila novu krimi-priču u Kombank dvorani.\nVojin Ćetković otkrio do sada nepoznate detalje o "Zoni Zamfirovoj"\nFilm "Zona Zamfirova" jedno je od najgledanijih i najboljih domaćih ostvarenja, ali neke stvari tek sada su otkrivene.\nTrivić: Stvorili smo sigurno okruženje za naše učenike\nMinistar prosvjete i kulture Republike Srpske Natalija Trivić izjavila je danas da nova školska 2020/2021. godina počinje u školskim klupama, uz striktno poštivanje epidemioloških mjera, te apelovala da svi budu odgovorni.\nDamjanović u Bijeljini: Svi uslovi za kvalitetan i bezbjedan rad škola\nDirektor Republičkog pedagoškog zavoda Predrag Damjanović izjavio je tokom današnje posjete Bijeljini da je jako bitno da nastava bude u školama, te da se, uz brigu o zdravlju učenika, omogući i socijalizacija, druženje između učenika, komunikacija i fizička aktivnost.\nKusturica snima "Na Drini ćupriju"\nFilm, za koji je predsjednik Srbije Aleksandar Vučić poslije sastanka sa rukovodstvom Republike Srpske najavio da će uputiti poziv proslavljenom srpskom režiseru Emiru Kusturici da ga snimi, jeste "Na Drini ćuprija".\nTroje Bijeljinaca na prestižnom muzičkom takmičenju\nEmilija Lazić, LJubinka Marković i Danilo Simić predstavljaće Bijeljinu na Dječijem muzičkom takmičenju "Ritam Evrope" 19. septembra, objavljeno je na veb-stranici bijeljinske Gradske uprave.\nBliži se početak nove NBA sezone. Prvog dana decembra okupiće se najveći broj ek ...


INTERVJU DARKO KREMENOVIĆ PREDSEDNIK ZBORA ADVOKATA BANjALUKA - Novosti Plus\nLičnosti Poslednje vijesti PRAVNA PITANJA\nZAŠTITI SAMOSTALNOST I NEZAVISNOST ADVOKATA\nBANjALUKA – Tačno pre više od godinu došlo do značajnih personalnih promena u rukovodstvu Advokatske komore Republike Srpske putem održanih izbora. Došlo je do promena na svim organizacionim nivoima i organima te je unesena nova energija, što je prouzrokovalo veliki broj aktivnosti. Komora je otvorena i komunikacija sa advokatima i institucijama je kontinuirana, te sve nove ideje i predloge iznosimo na organe komore i o njima raspravljamo. Ono što je značajno, jeste da su to primetili ljudi koji su nam dali poverenje, kaže za „Novosti advokat Darko Kremenović predsednik Zbora advokata Banja Luka, sumirajući jednogodišnji rad na ovoj funkciji.\n*U kakvoj je poziciji danas advokatura u Srpskoj?\nAdvokatska komora Republike Srpske ima dugogodišnju tradiciju jer je sljednik advokature bivših nam država, i u tom smislu ona ima značajan kvalitet. Međutim, kao što znate savremeni trendovi u svim životnim oblastima koliko god bili zanimljivi i simpatični, oni delom narušavaju tradicionalne po meni mnogo kvalitetnije principe, a to je svakako vezano i za česte izmene opštih akata koji nisu naklonjeni advokaturi uopšte. Kada to kažem, onda mislim na trend promena u celoj evropi i svetu. Podsećam Vas da je advokatura samostalna i nezavisna profesija, koja stalno doživljava napade isto kao i novinarska profesija. U tom smislu najveća aktivnost i borba u narednom vremenu nas čeka kako bi zaštitili samostalnost i nezavisnost advokata u Republici Srpskoj.\n* Koji su najveći problemi sa kojima se susreću advokati?\nAdvokatura ima velike probleme u delu koji se odnosi na činjenicu da je u prethodnom periodu došlo do izmene zakona na našu štetu, oduzet nam je veliki broj nadležnosti, koje sada rade notari, besplatna pravna pomoć, nadripisari, nadzorni i upravni odbori i dr, a nama nije čak ni pružena mogućnost da učestvujemo u kreiranju pravila vezanih za nas same i za sam poslovni ambijent. Također, pad ekonomske moći i ugroženost privrednog ambijenta, ostavilo je mnoge kolege pravnike iz privrede bez posla, koji utočište traže u advokaturi, što ne mislim da je dobro. Na tom ćemo svakako raditi u narednom periodu.\n* Koje bi pozitivne stvari istakao.\nMalo je stvari sa kojima se možemo pohvaliti danas u poređenju sa nekim prošlim vremenima, ali ono što me raduje je činjenica da smo uspostavili stalnu, korektnu i kontinuiranu saradnju sa Ministarstvom pravde RS posebno sa ministrom Kasipovićem, i na tome mu se zahvaljujemo. Također, od ove godine, tri su advokata u tri odbora Narodne skupštine, te u tom delu prate zakonodavan rad i to nam je posebno značajno jer će postojati manja mogućnost da nešto propustimo što je nama značajno. Moram reći, da smo u 2017 godini imali dve velike borbe vezano za izmene Zakona o Notarima i Zakona o pravobranilaštvu, i tu smo uz nesebično razumevanje ministra Kasipovića uspeli da uradimo određene pomake u korist advokature uopšte. Međutim nismo uspeli da ostvarimo određeni uticaj prilikom donošenja Krivičnog Zakonika RS, i to će ostaviti posledice sve do izmena istog, a to će oseti i budžet i građani Srpske.\n* Imaju li advokati problem sa naplatom odrađenog posla?\nUpravo vezano za naplatu naša je zahvalnost ministarstvu pravde, posebno imajući u vidu da je ministar nasledio veliki dio starih obaveza prilikom dolaska na tu poziciju. Kašnjenje je bilo više od osam godina, a uz partnersku saradnju, to je sada svedeno na beznačajnu cifru koja će biti isplaćena u narednom vremenskom periodu i u tom smislu ćemo postati ažurni posle više od dvadeset godina.\nU Republici Srpskoj ima oko 500 advokata, a od toga u Banjalučkom zboru 250 advokata. To je veliki broj za ovako malo tržište i broj stanovnika. Morate da znate, da bez obzira na javno mišljenje veći broj advokata se bori da zaradi prosečnu platu, neki ni to ne uspiju.\n← 200 IZLETA U SRBIJI ČEKA LJUBITELJE PRIRODE I AVANTURISTE\nBANJALUČKA BALETSKA BAJKA U USPONU SA ČETVRTOM GENERACIJOM →


Odnos prema ratnim zločinima važan za pristupanje Srbije Evropskoj uniji - European Western Balkans\nAutor Divna Prusac 09. 09. 2021. 10. 09. 2021.\nSrebrenica; Foto: Flickr / RNW.org\nAktuelnim Akcionim planom za Poglavlje 23 predviđeno je, između ostalog, da Srbija obezbedi delotvorno sprovođenje istraga optužbi i jednak tretman osumnjičenih, osnaži svoja istražna, tužilačka i pravosudna tela, unapredi rad službi za zaštitu svedoka time štiteći prava svedoka u postupcima, kao i da obezbedi osnovnu evidenciju većeg broja slučajeva pred pravosudnim organima. Takođe, Srbija treba da obezbedi proporcionalnost krivičnih presuda I politiku kažnjavanja prilagodi standardima međunarodnog krivičnog zakonima.\nPodsetimo, iako je Akcioni plan za Poglavlje 23 revidiran 2020. godine, Srbija trenutno nema Nacionalnu strategiju za procesuiranje ratnih zločina jer je prethodna istekla prošle godine, a nova, koja bi trebalo da se odnosi na period 2021-2025. još uvek nije stupila na snagu. U vezi sa tim, polugodišnji izveštaj Evropske komisije tzv. non-paper upravo govori o sporoj implementaciji prethodne Nacionalne strategije za procesuiranje ratnih zločina.\nTaj izveštaj takođe izričito naglašava da Srbija ima obavezu da sarađuje sa Međunarodnim krivičnim sudom za bivšu Jugoslaviju (MKSJ) tako što će u potpunosti prihvatiti njegove odluke i presude. Tako nešto nije ispoštovano, pre svega čestim javnim osporavanjem presuda i diskreditacijom institucije MKSJ u javnosti Srbije, pre svega od strane ljudi na visokim pozicijama u vlasti.\nSavetnica za pitanja procesa EU integracija u Komitetu za ljudska prava (YUCOM) Jovana Spremo ocenjuje da je generalni pristup države tom pitanju taj da informacije o suđenjima za ratne zločine ne budu dostupne javnosti.\n“Obaveze Srbije u procesu pristupanja Evropskoj uniji su jasne, ali nemanje jasnog opredeljenja da zaista istraže optužbe, dovelo je do toga da predložene aktivnosti koje treba da posluže za postizanje zadatih ciljeva praktično ne odgovaraju tom istom cilju”, istakla je Spremo i naglasila da je Evropska komisija u poslednje tri godine insistira na tome da “Srbija mora da promeni pristup i da prestane da omogućava javni prostor i promociju osuđenih ratnih zločinaca, te da obezbedi punu saradnju sa tribunalom, odnosno mehanizmom u Hagu”.\n“Doći će do toga da veliki broj predmeta nikada neće stići do faze optuženja i presude. Naime, pad tužilačke aktivnosti, statistika koja ukazuje da suđenja pred domaćim sudovima dugo traju, često i preko pet godina, suđenja koja se ponavljaju, povlačenje oštećenih i porodica žrtava iz postupka su problemi koji godinama prate procesuiranje ratnih zločina”, istakla je Šijačić i dodala da “veliki broj građana ne zna za sudski utvrđene činjenice o zločinima koji su počinjeni, o počiniocima ili o žrtvama tih zločina”, navela je Šijačić.\nIzveštaj Evropske komisije još govori i o neophodnoj podršci porodicama nestalih lica za kojima se traga, a kojih je preko 10.000 i naglašava da je neophodno jačati kapacitete državnih organa koji se bave nestalim licima.\nMilan Antonijević smatra da takav pristup Srbije može imati za posledicu lošu reputaciju Srbije kao potencijalne članice EU.\n“Najistaknutiji primer nerazumno i neosnovano dugog trajanja postupka bio je predmet Ovčara, u kojem je postupak pravnosnažno okončan 14 godina od podizanja prve optužnice. Slična situacija jei u predmetu Lovas, u kojem je optužnica podignuta 2007. godine, a koji je pravnosnažno okončan tek u novembru 2020. godine”, stoji u izveštaju.\n“Svakih nekoliko meseci se u svakoj državi u regionu beži u pravdanje zločina, umanjivanja svojih i ukazivanja samo na tuđe. Srbija mora, kroz domaća suđenja zadobiti legitimitet da na evropskom nivou, od komšija traži pravdu za sve žrtve, ali ne samo u medijskim nastupima sračunatim da pomognu kolegi da u svojoj zemlji dobije izbore, na talasu tog nacionalizma i zategnutih odnosa. Ne treba pomagati najgorima da dođu na vlast, da biste kasnije uporno dokazivali da ste bolji od najgorih. Ujedno, iz državnog narativa u celom regionu se mora izbaciti već izlizana fraza ‘a šta suoni nama radili’”, podvukao je Antonijević.\nEUJovana SpremoMilan AntonijevićPoglavlje 23ratni zločiniSrbijaVišnja Šijačić\nEWB 06. 07. 2017. 11. 07. 2017.\nNovinarka iz Novog Sada koja se bavi pitanjima tranzicione pravde i suočavanja s prošlošću. Koordinatorka projekta u okviru Nezavisnog društva novinara Vojvodine koji se bavi saradnjom mladih i izgradnjom mira u regionu.


15/05/2019 22/05/2019 mmirjana 0 Comments\nPraćenje javnih politika bila je tema još jednog dvodnevnog treninga koji je organizovao Smart kolektiv u okviru projekta GEAR – Zelena ekonomija za razvoj regiona. Trening je bio nova prilika za predstavnike zelenih organizacija iz Srbije, Crne Gore i Bosne i Hercegovine da unaprede svoja znanja u ovoj oblasti i da se na praktičan način upoznaju sa ovim procesom.\nNeda Stanković, programska menadžerka Smart kolektiva, na otvaranju treninga istakla je važnost umrežavanja zelenih organizacija civilnog društva, koje predstavlja neophodan preduslov ujedinjenog delovanja na oblikovanju zakonske regulative i pokretanja preduzetničkih inicijativa. Trening je održao dr Dragan Golubović, profesor i međunarodni ekspert u oblasti lobiranja i donošenja odluka.\nObuka je deo projekta GEAR – Green Economy for Advanced Region (Zelena ekonomija za razvoj regiona), koji ima za cilj povećanje aktivnosti i uticaja organizacija civilnog društva iz Crne Gore, Srbije, BiH, Severne Makedonije i Albanije u zaštiti životne sredine kroz umrežavanje, jačanje kapaciteta i promovisanje zelene ekonomije. Projekat finansira Evropska unija u okviru Programa podrške civilnom društvu i medijima za 2016-2017, a realizuje FORS Montenegro u partnerstvu sa organizacijama Smart kolektiv iz Srbije, Centar za razvoj i podršku iz BiH, EKO Svest iz Severne Makedonije, EDEN Centar iz Albanije i Udruženjem Slap iz Hrvatske.\nPoslednja dva treninga u okviru projekta obradiće teme: Istraživanje i analiza javnih politika i Unapređenje saradnje sa državnom i lokalnim upravama.\n← Projektno učenje u ranom razvoju: DECU NE OBLIKUJEMO, PODRŽAVAMO IH\nProjekat RPK Pančevo nagrađen kao jedan od najboljih →


Uhapšen Julius Majnl\nIzvor: Blic, Tanjug, 02.Apr.2009, 22:37\nBankar Julius Majnl V, glava austrijske dinastije proizvođača kafe i predsednik "Majnl banke" (Meinl), platio je danas 100 miliona evra kaucije kako bi se branio sa slobode, pošto je juče uhapšen zbog sumnje da je prevario investitore.\nHapšenje je usledilo posle 18 meseci istrage koju je policija vodila u saradnji sa finansijskom policijom, uglavnom o Majnlovoj ulozi u propasti "Majnl juropian lenda", kompanije za promet nekretnina, koju je osnovala "Majnl banka".\nMajnl je optužen da je orkestrirao otkup u okviru kojeg je "Majnl land" kupio 1,8 milijardi evra vrednih sopstvenih akcija, kako bi im podigao cenu, koja je potom naglo pala u julu 2007.\nPortparol državnog tužioca Mikaela Šnel je objasnila da je Majnl uhapšen "jer je postojala opasnost da pobegne", budući da je rođen u Londonu i ima britanski pasoš.\nEkstradicija iz Britanije bila bi komplikovana, a ideju o mogućem bekstvu tužiocima je dala činjenica da je Majnlov privatni avion čekao, napunjenog rezervoara, na bečkom aerodromu.\nUkoliko se optužbe dokažu, Majnl bi mogao da provede deceniju u zatvoru. On je 12. Austrijanac po bogatstvu, prema podacima magazina "Trend".\nDanas: Uhapšen austrijski bankar\nUhapšen naslednik dinastije Julius Majnl\nBEČ - Julius Majnl Peti, bankar i naslednik dinastije Majnl poznate po istoimenim luksuznim samoposlugama i kafi, uhapšen je odlukom tužilaštva austrijske prestonice, saopštila je danas Majnl banka...Julius Majnl Peti (49), koji ima britansko državljanstvo, predsednik je upravnog odbora banke,...


Muškarac ranjen ispred Hrama Svetog Save - Naslovi.net vesti\nMuškarac ranjen ispred Hrama Svetog Save\nMadić starosti 21 godinu zadobio je prostrelnu ranu desne butine, odnosno natkoleniceJedan mladić ranjen je iz vatrenog oružja rano jutros oko tri sata ispred platoa Hrama Svetog Save u Rankeovoj ulici u Beogradu, izjavila je portparolka Hitne pomoći Nada Macura. Madić starosti 21 godinu zadobio je prostrelnu... »\nJedan mladić ranjen ispred Hrama Svetog Save\nStudio B ponedeljak, 18. jun 2012.\nJedan mladić ranjen je iz vatrenog oružja rano jutros oko tri časa ispred platoa Hrama Svetog Save u Rankeovoj ulici u Beogradu, izjavila je portparol Hitne pomoći Nada Macura.Jedan mladić ranjen je iz vatrenog oružja rano jutros oko tri časa ispred platoa Hrama Svetog Save u Rankeovoj ulici u Beogradu, izjavila je portparol Hitne pomoći Nada Macura. Madić starosti 21 godinu zadobio je prostrelnu ranu... »\nRanjen mladić ispred Hrama Svetog Save\nMadić starosti 21 godinu zadobio je prostrelnu ranu desne butine, odnosno natkolenice i posle zbrinjavanja na licu mesta u svesnom stanju prevezen je u beogradski Urgentni centarBEOGRAD - Jedan mladić ranjen je iz vatrenog oružja rano jutros oko tri časa ispred platoa Hrama Svetog Save u Rankeovoj ulici u Beogradu, izjavila je portparol Hitne pomoći Nada Macura. Madić starosti 21 godinu zadobio je... »\nHitna pomoć zbrinjavala povređene motocikliste i bicikliste\nHitna pomoć je tokom protekle noći obavila 116 intervencija od kojih 12 na javnom mestu, a u prethodnih 24 sata 224, od čega 50 na javnom mestu, precizirala je Nada Macura, portparol Hitne pomoći.Oko 23.15 časova na uglu ulica Vojislava Ilića i Vladimira Tomanovića pao je sa motora muškarac starosti oko 20 godina i sa povredom kolena prevezen je u Urgentni centar, istakla je Macura. Nešto posle 20.30 časova kod ulaza na... »\nBeograd -- Jedan mladić ranjen je iz vatrenog oružja rano jutros oko tri časa ispred platoa Hrama Svetog Save u Rankeovoj ulici u Beogradu.Madić starosti 21 godinu zadobio je prostrelnu ranu desne butine, odnosno natkolenice i posle zbrinjavanja na licu mesta u svesnom stanju prevezen je u beogradski Urgentni centar. Hitna pomoć je tokom protekle noći obavila 116... »\nRano jutros, oko tri sata, jedan mladić ranjen je iz vatrenog oružja ispred platoa Hrama Svetog Save u Rankeovoj ulici u Beogradu, izjavila je portparol Hitne pomoći Nada Macura.Hram Svetog Save Madić starosti 21 godinu zadobio je prostrelnu ranu desne butine, odnosno natkolenice i posle zbrinjavanja na licu mesta u svesnom stanju prevezen je u beogradski Urgentni centar, rekla je Macura. Oko 23.15... »\nJedan mladić ranjen je iz vatrenog oružja rano jutros oko tri časa na platou ispred Hrama Svetog Save u Beogradu.Madić starosti 21 godinu zadobio je prostrelnu ranu desne butine, odnosno natkolenice i posle zbrinjavanja na licu mesta u svesnom stanju prevezen je u beogradski Urgentni centar, rekla je portparol Hitne pomoći Nada Macura. Ona... »\nMladić ranjen ispred Hrama Svetog Save\nS media ponedeljak, 18. jun 2012.\nJedan mladić ranjen je iz vatrenog oružja rano jutros oko tri časa ispred platoa Hrama Svetog Save u Rankeovoj ulici u Beogradu, izjavila je Tanjugu portparol Hitne pomoći Nada Macura. Mladić starosti 21 godinu zadobio je prostrelnu ranu desne butine, odnosno natkolenice i posle zbrinjavanja na... »\nMondopre 43 minuta\nRTVpre 28 minuta\nVesti onlinepre 43 minuta\nBlicpre 58 minutajoš 4 povezane »


Konferencija za novinare o stanju na tržištu rada u BiH – STUDOMAT.ba\nKonferencija za novinare o stanju na tržištu rada u BiH\nDirektori Agencije za rad i zapošljavanje i entitetskih zavoda za zapošljavanje na zajedničkoj konferenciji za novinare u Sarajevu. Za predstojeći popis stanovništva 2013. godine u BiH biće potrebno oko 25.000 popisivača.\nU BiH se zaključno sa 30. junom na evidencijama zavoda za zapošljavanje nalazilo 537.992 lica, što u odnosu na kraj maja predstavlja povećanje za 1.472 lica, rekao je na konferenciji za novinare u Sarajevu, direktor Agencije za rad i zapošljavanje BiH Adnan Delić.\nDelić je napomenuo da i Agencija za rad i zapošljavanje i entitetski zavodi za zapošljavanje u otežanim uslovima realizuju programe u okviru aktivnih mjera zapošljavanja.\nOn je rekao da su velike potrebe za radnom snagom iskazala i tržišta rada Rusije i Turske, a i firme iz BiH se vraćaju na tržište u Libiji.\nDelić napominje da je sa Slovenijom ratifikovan sporazum o zapošljavanju radnika, što je potrebno učiniti i sa ovim zemljama, kao i sa Hrvatskom i Crnom Gorom kako bi radnici iz BiH mogli ostvariti svoja prava.\nPrema njegovim riječima, registrovan je veliki postotak rada na crno, što pokazuje i podatak da više od 200.000 ljudi iz BiH radi na crno.\nDirektor Federalnog zavoda za zapošljavanje Kenan Rešo istakao je da je jedan od većih problema u BiH što trećina lica na evidencijama zavoda za zapošljavanje nema nikakvu stručnu spremu.\nDirektor Zavoda za zapošljavanje Republike Srpske Milko Čolaković rekao je da veliki problem, kada je riječ o zapošljavanju, predstavlja neusklađenost obrazovnog sistema sa tržištem rada. Čolaković je istakao da je problem i priliv velikog broja lica sa visokom stručnom spremom, raznih menadžera, o čijem nivou znanja nije kompetentan da govori.\nZa predstojeći popis stanovništva 2013. godine u BiH biće potrebno oko 25.000 popisivača, zbog čega će Agencija za rad i zapošljavanje pokušati da na tim poslovima angažuje ljude sa evidencija zavoda za zapošljavanje – rekao je direktor Agencije za rad i zapošljavanje BiH Adnan Delić.\nNajbolji savjeti za studente: evo kako se bez stresa naviknuti na učenje i polaganje ispita\nMistično planinsko jezero: Čuva mračnu legendu, niko mu se ne smije približiti


NEPI Rockcastle, vodeća investiciona grupa u centralnoj i istočnoj Evropi koja se bavi komercijalnim nekretninama, donirala je međunarodnoj organizaciji Crvenog Krsta 150.000 evra u cilju podrške naporima za sprečavanje širenja virusa COVID-19. Novac će biti distribuiran prema trenutnim medicinskim potrebama i koristiće se za kupovinu dezinfekcionih sredstava ili opreme neophodne za usporavanje širenja virusa. Takođe će biti podržane i kampanje širenja svesti o merama koje se mogu preduzeti da bi se sprečilo dalje širenje virusa korona.\nDonirana sredstva će biti raspoređena u nekoliko ogranaka Crvenog Krsta u centralnoj i istočnoj Evropi. Novac će biti uložen u neophodne proizvode kao što su: hirurške maske, sapuni, sredstva za čišćenje ruku, maramice i drugi higijenski proizvodi.\nNEPI Rockcastle je posvećen pružanju podrške društveno odgovornih inicijativa, stoga je grupa tokom prošle godine podržala preko 80 nevladinih organizacija, aktivnih u različitim oblastima, poput socijalne podrške, zdravlja, obrazovanja i životne sredine. Suočena sa novonastalim okolnostima kompanija NEPI Rockcastle obratila se ovim nevladinim organizacijama, u nameri da ih podstakne da deo iznosa preusmere ka onima koji su u prvoj liniji borbe protiv virusa korona. Neke od organizacija su se već odazvale inicijativi i potvrdile da će u narednom periodu aktivno doprineti u vidu donacija i podrške kampanjama usmerenim na borbu protiv virusa COVID-19.\nKompanija ima izuzetan portfolio objekata s dominantnom pozicijom u Rumuniji, Poljskoj i Slovačkoj, kao i jakim prisustvom u Hrvatskoj, Bugarskoj, Mađarskoj, Češkoj, Srbiji i Litvaniji, konstantno šireći svoju mrežu na tržištima centralne i istočne Evrope. Nepi Rockcastle u svom portfoliju u Srbiji ima šoping centar Promenada Novi Sad, koji je ujedno i najveći šoping centar u Srbiji, šoping centar Kragujevac Plaza i Kruševac Shopping Park.